title: Afroamerikkalaiset

text: Afrikassa syntyneiden maahanmuuttajien määrä kaksinkertaistui Yhdysvalloissa vuosien 2000–2010 välillä. Vuonna 2010 maassa asui 1,2 miljoonaa Afrikassa syntynyttä mustaihoista henkilöä ja lisäksi 0,4 miljoonaa muuta afrikkalaissyntyistä, mikä on neljä prosenttia kaikista ulkomailla syntyneistä. Mustasta Afrikasta muuttaneiden yleisimmät syntymämaat ovat Nigeria, Etiopia, Ghana ja Kenia. Karibian maissa syntyneistä maahanmuuttajasta mustaihoisia on tullut etenkin Haitista ja alueen englanninkielisistä maista.


title: Afroamerikkalaiset

text: Geenitutkimukset antavat afroamerikkalaisten geneettisestä alkuperästä hiukan erilaisia tuloksia. Tutkimuksesta riippuen heidän geeniperimästään on keskimäärin Saharan eteläpuolista 65–80 prosenttia, eurooppalaista 19–29 prosenttia, ja intiaania 1–2 prosenttia. Miehistä 35 prosentilla on isälinjassaan valkoinen esi-isä.


title: Afroamerikkalaiset

text: Vähintään 25-vuotiaista afroamerikkalaisista 84 prosentilla on vähintään high schoolin päästötodistus. Kandidaatin tutkinto tai korkeampi on 19 prosentilla, verrattuna 29 prosenttiin koko väestöllä.


title: Afroamerikkalaiset

text: Vuonna 2013 afroamerikkalaisen talouden mediaanitulot olivat 34 598 dollaria (koko väestöllä 51 939 dollaria). Köyhyysrajan alapuolella oli 27,2 prosenttia (koko väestöstä 14,5 %). Afroamerikkalaisista työttömiä vuonna 2012 oli 10,3 prosenttia (koko väestöstä 6 %). Afroamerikkalaisia oli julkisen sektorin palveluksessa muuta väestöä suurempi osa, 20 prosenttia (koko väestöstä 14,5 %).


title: Afroamerikkalaiset

text: Afroamerikkalaisten elinajanodote vuonna 2010 oli naisilla 78,0 ja miehillä 71,8 vuotta (koko väestöllä 81,1 ja 76,2 vuotta).


title: Afroamerikkalaiset

text: Ensimmäiset Yhdysvaltain alueelle saapuneet afrikkalaiset tulivat espanjalaisten ja portugalilaisten löytöretkeilijöiden laivoilla. 1500-luvulla jotkut mustat tutkimusmatkailijat asettuivat Mississippin laaksoon, Etelä-Carolinaan ja New Mexicoon. Tuon ajan tunnetuin musta tutkimusmatkailija oli Lounais-Yhdysvalloissa kiertänyt Estéban.


title: Afroamerikkalaiset

text: Virginiaan saapui vuonna 1619 palvelijoina 20 afrikkalaista, ja seuraavina vuosikymmeninä mustien työntekijöiden määrä kasvoi nopeasti. Orjuus otettiin Virginiassa käyttöön 1661 ja kaikissa englantilaisissa siirtomaissa 1750 mennessä. Orjat laitettiin työskentelemään lähinnä pelloille ja siivoustöihin. Vuonna 1790 afrikkalaisia oli maassa jo 760 000, lähes viidesosa väestöstä. Kaikista Uuteen maailmaan tuoduista 10 miljoonasta orjasta Yhdysvaltoihin tuotiin 430 000, joista suurin osa Länsi-Afrikasta orjalaivoilla. Rankoilla laivamatkoilla vangeista kuoli yli kuudesosa.


title: Afroamerikkalaiset

text: Vuonna 1860 orjuuden ollessa yhä käytössä Etelävaltioissa, koko Yhdysvalloissa oli jo noin puoli miljoonaa vapaata mustaa. Orjuus lakkautettiin myös Etelävaltioissa lopullisesti sisällissodan jälkeen 1865, ja neljä miljoonaa orjaa vapautettiin.


title: Afroamerikkalaiset

text: Vuosien 1915–1970 välillä yli kuusi miljoonaa afroamerikkalaista muutti Etelävaltioista Yhdysvaltain pohjois- ja länsiosiin. Ensimmäisen maailmansodan aikana 45 000 muutti pohjoiseen, 1920-luvulla lähti 800 000 ja 1930-luvulla 400 000. Vuosien 1940–1960 aikana 3 350 000 muutti pois etelästä. Muuttoliikkeen alkuvaiheissa kohteina olivat pohjoisen suurkaupungit, kuten Chicago, Detroit, Pittsburgh ja New York. Toiseen maailmansotaan mennessä väkeä oli alkanut muuttaa myös Los Angelesiin ja muihin lännen kaupunkeihin. Muuttoliikkeen syyt olivat Etelävaltioiden taloudelliset rajoitukset ja rotusorto sekä pohjoisen kasvanut työvoiman tarve. Muuton myötä Yhdysvaltoihin syntyi uusi afroamerikkalainen kaupunkikulttuuri. Näistä merkittävin oli New Yorkin Harlemiin 1920-luvulla syntynyt kulttuuriliike, Harlemin renessanssi.


title: Afroamerikkalaiset

text: Mustat saivat Yhdysvalloissa äänioikeuden orjuuden päättymisen jälkeen perustuslain 15. lisäyksen myötä 1870. Heidän äänestysoikeutensa ei painostuksen johdosta kuitenkaan tuolloin vielä aina toteutunut etenkään Etelävaltioissa. Joillain mustien johtajilla oli kuitenkin merkittävä asema Etelävaltioiden politiikassa jo 1870-luvulla: Robert B. Elliott oli Etelä-Carolinan ja John R. Lynch Mississippin edustajainhuoneen puhemies ja P. B. S. Pinchback toimi Louisianan virkaatekevänä kuvernöörinä. Vuosien 1869–1901 välillä Yhdysvaltain kongressin edustajainhuoneessa istui 20 afroamerikkalaista ja senaatissa kaksi, mississippiläiset Hiram R. Revels ja Blanche K. Bruce. Vuoden 1901 jälkeen kesti kuitenkin kolme vuosikymmentä ennen kuin kongressissa nähtiin jälleen afroamerikkalaisia.


title: Afroamerikkalaiset

text: Afroamerikkalaisten merkittävin johtaja vuosien 1895 ja 1915 välillä oli Booker T. Washington. Hän kehitti etenkin mustien koulutusta käytännön työelämän tarpeisiin. Jamaikalaissyntyinen Marcus Garvey johti vuoden 1917 jälkeen suureksi noussutta liikettä, joka korosti afroamerikkalaisten afrikkalaisia juuria.


title: Afroamerikkalaiset

text:
Suuri lama koetteli mustia työläisiä ankarammin kuin valkoisia. Ahdingon seurauksena 1930-luvulla perustettiin National Negro Congress (1936) ja Southern Negro Youth Congress (1937). Afroamerikkalaiset olivat jo vuoden 1928 presidentinvaaleissa etupäässä demokraattien kannattajia. Yhteyttä lujitti presidentti Rooseveltin New Deal -uudistuspolitiikka 1930-luvulla, ja Rooseveltillä oli myös useita mustia neuvonantajia hallinnossaan. 1960-luvulla aloitettiin monia hankkeita, joiden avulla mustia äänestäjiä saatiin rekisteröitymään ja vaaleissa tapahtunutta syrjintää vähennettyä. Vuonna 1960 vain 28 prosenttia Etelävaltioiden mustista aikuisista oli rekisteröitynyt, mutta vuonna 1969 jo yli kaksinkertainen osuus. Samalla vaaleilla valittujen mustien virkamiesten määrä nousi sadasta yli tuhannen.
1960-luvun kansalaisoikeusliikehdinnän myötä syntyi militantteja ”black power” -järjestöjä, kuten Mustat pantterit. Rauhanomaisista mustista johtajista tunnetuin oli Martin Luther King.


title: Afroamerikkalaiset

text: 1960-luvun lopulla Clevelandissa, Garyssa ja Newarkissa valittiin ensi kertaa musta pormestari ja 1970-luvulla myös esimerkiksi Los Angelesissa, Detroitissa, Atlantassa ja New Orleansissa. Ensimmäinen suuren kaupungin musta naispormestari oli Hartfordin pormestariksi 1987 valittu Carrie Saxon Perry. Maan suurimman kaupungin New Yorkin ensimmäinen musta pormestari oli 1989 valittu David Dinkins. Ensimmäinen musta kuvernööri oli Virginian L. Douglas Wilder 1989. Ensimmäinen musta senaattori 1800-luvun jälkeen valittiin Massachusettsista 1967, ja ensimmäinen musta nainen valittiin senaattiin 1992 Illinoisista. Korkeimpaan oikeuteen valittiin ensimmäisenä mustana Thurgood Marshall 1967; häntä seurasi 1991 Clarence Thomas.


title: Afroamerikkalaiset

text: Ensimmäinen musta ministeri Yhdysvaltain hallituksessa oli Robert C. Weaver, joka nousi asunto- ja kaupunkikehitysministeriksi vuonna 1966. Ensimmäinen afroamerikkalainen YK-lähettiläs oli Andrew Young 1977. Yhdysvaltain armeijan johtoon nousi ensimmäisenä mustana 1989 Colin Powell, josta tuli 2001 myös maan ensimmäinen musta ulkoministeri. Hänen seuraajansa Condoleezza Rice oli ensimmäinen musta nainen samassa virassa. Kenialaisen isän poika Barack Obama valittiin 2008 ensimmäisenä afroamerikkalaisena Yhdysvaltain presidentiksi.


title: Afroamerikkalaiset

text: Yhdysvaltain 114. kongressissa (2015–) on 46 afroamerikkalaista edustajainhuoneen jäsentä ja kaksi senaattoria. Vuoteen 2013 mennessä edustajainhuoneeseen oli valittu yhteensä 127 afroamerikkalaista. Heistä 80 prosenttia on ollut demokraatteja. Useimmin musta edustaja on valittu Marylandista, 7,2 % kaikista sieltä valituista. Yhtään mustaa edustajaa ei ole koskaan valittu 25 osavaltiosta.


title: Afroamerikkalaiset

text: Orjuuden päättymisen jälkeen afroamerikkalaiset saivat vapauden, äänioikeuden ja suojan syrjintää vastaan. He joutuivat kuitenkin kokemaan syrjintää vielä useiden vuosikymmenien ajan. Heillä oli toisen luokan kansalaisen asema, ja valkoinen enemmistö ei halunnut nähdä heitä tasa-arvoisina. Joissakin Etelävaltioissa syrjintä säilyi laillisena sodan jälkeenkin, ja esimerkiksi Alabamassa rodut pidettiin erillään toisistaan niin sanotuilla Jim Crow -laeilla. Mustilla oli kaupungeissa omat asuinalueet sekä omat osastot esimerkiksi julkisissa liikennevälineissä, hotelleissa, teattereissa ja kaupoissa, heidän koulunsa olivat heikkotasoisia, ja rotujenväliset avioliitot oli kielletty.


title: Afroamerikkalaiset

text: Rotuerottelun toteutumista ja mustien pelottelua Etelävaltioissa valvoi väkivaltainen ja vaikutusvaltainen Ku Klux Klan -järjestö. Vielä 1920-luvulla liittovaltion hallinto oli liian heikko pystyäkseen kohentamaan afroamerikkalaisten asemaa Etelässä.


title: Afroamerikkalaiset

text: Toisen maailmansodan jälkeen afroamerikkalaisten asema parani kun liittovaltio alkoi puuttua mustien syrjintään. Rauhanomaisen kansalaisoikeusliikkeen johtajat kuten Martin Luther King taistelivat menestyksellisesti mustien tasa-arvon puolesta. Vuonna 1954 Korkein oikeus julisti koulujen rotuerottelun perustuslain vastaiseksi, minkä seurauksena mustat oppilaat päästettiin valkoisiinkin kouluihin. Kansalaisoikeusliike onnistui saavuttamaan afroamerikkalaisille periaatteellisen tasa-arvon 1960-luvulla, mutta syrjintää on esiintynyt paikoitellen senkin jälkeen lakiuudistuksista huolimatta. Toisaalta valtion työhönotossa ja korkeakoulujen opiskelijavalinnoissa on 1960-luvulta alkaen sovellettu positiivista syrjintää, jonka kautta afroamerikkalaisten asemaa työelämässä ja opiskelijamääriä on saatu nostettua.


title: Afroamerikkalaiset

text: Afrikkalaisamerikkalainen englanti on afroamerikkalaisten käyttämä amerikanenglannin muoto. Useimmat kielitieteilijät pitävät sitä amerikanenglannin murteena, mutta jotkut pitävät sitä kokonaan omana kielenään. Afrikkalaisamerikkalainen englanti on syntynyt valkoisesta amerikanenglannista, Karibian kreoleista ja afrikkalaisista kielistä, jotka tulivat orjien mukana Yhdysvaltoihin 1600–1800-luvuilla. Selkeimmin amerikanenglannin yleiskielestä eroavaa murremuotoa käyttää mustan väestön vähiten koulutettu osa. Korkeammin koulutettujen mustien kieli muistuttaa enemmän yleiskieltä.


title: Afroamerikkalaiset

text: Etelä-Carolinan, Georgian ja pohjoisen Floridan rannikolla sekä Sea Islands -saarilla asuvat afroamerikkalaiset puhuvat kreolikieltä nimeltä gullah. Se syntyi 1700-luvulla Barbadokselta tulleiden orjien kieleksi, ja siinä on erityisen paljon afrikkalaisia ja karibialaisia vaikutteita. Louisianan kreolit puhuvat ranskaa ja Louisianan kreolia. Kolme prosenttia afroamerikkalaisista on hispaanoja eli espanjankielisiä.


title: Afroamerikkalaiset

text: Uskonnolla on kyselytutkimusten mukaan afroamerikkalaisille suurempi merkitys kuin yhdysvaltalaisille keskimäärin. 87 % afroamerikkalaisista kuului johonkin uskonnolliseen ryhmään vuonna 2007, ja 79 % sanoi uskonnon olevan heille hyvin tärkeä asia. 78 prosenttia on protestantteja, ja heistä suurin osa kuuluu mustiin protestanttikirkkoihin. Katolisia on viisi prosenttia ja muslimeja yksi prosentti.


title: Afroamerikkalaiset

text: Afroamerikkalaisen kristillisyyden ominaispiirteitä ovat uskonnon kokemuksellisuus kuten voimakas kokemus Pyhän Hengen johdatuksessa olemisesta, sekä rikkaat ja ilmaisuvoimaiset rituaaliset piirteet kuten gospel sekä saarnaajien omaleimainen tyyli, jossa laulaen ja rytmikkäästi julistaen käydään vuoropuhelua seurakunnan kanssa. Hallinnollisesti merkittävässä asemassa ovat paikallisseurakunnat, joiden toiminta on hyvin yhteisöllistä ja joiden pastorit osallistuvat myös politiikkaan. Yhteiskunnallinen taistelu on merkittävässä osassa afroamerikkalaisessa teologiassa, ja orjuuden ajalla on tärkeä myytillinen asema.


title: Afroamerikkalaiset

text: 1920-luvulta alkaen islam antoi monelle afroamerikkalaisille identiteetin rakennuspalikan aikana, jolloin mustia muutti paljon maalta suuriin kaupunkeihin ja rotusyrjintä oli vahvaa. Nation of Islamista tuli 1960-lukuun mennessä huomattavin afroamerikkalaisten nationalistinen liike.


title: Afroamerikkalaiset

text: Afroamerikkalaisilla on ollut näkyvä asema Yhdysvaltain populaarikulttuurissa etenkin 1950-luvulta lähtien. Afroamerikkalaisesta musiikkiperinteestä ovat syntyneet useimmat Yhdysvaltain populaarimusiikin lajit, kuten jazz, blues, gospel, rock, soul ja hip hop.


title: Afroamerikkalaiset

text: Nat King Cole oli vuosina 1956–1957 ensimmäinen afroamerikkalainen viihdyttäjä, joka sai oman televisiosarjansa. Tunnettuja afroamerikkalaisia televisiosarjoja ovat olleet esimerkiksi "Sanford and Son" (1972–1977), "Jeffersonit" ja "Bill Cosby Show" (1984–1992). "Juuret" (1977) oli hyvin suosittu kahdeksanosainen minisarja, joka kuvasi yhden afroamerikkalaisen suvun historiaa Afrikasta orjuuden ajan kautta nykyaikaan. Oprah Winfrey nousi 1980-luvulla aloittaneen keskusteluohjelmansa menestyksen ansiosta yhdeksi maan rikkaimmista naisista.


title: Afroamerikkalaiset

text: 1970-luvulla saavuttivat suosiota afroamerikkalaisille suunnatut blaxploitaatio-elokuvat. Tunnettuja ja palkittuja afroamerikkalaisia mainstream-elokuvanäyttelijöitä ja koomikoita ovat esimerkiksi Sidney Poitier, Eddie Murphy, Richard Pryor, Denzel Washington, Will Smith, Morgan Freeman ja Halle Berry. Tunnetuimmat afroamerikkalaiset ohjaajat Spike Lee ja John Singleton käsittelevät elokuvissaan usein afroamerikkalaista nykyelämää.


title: Afroamerikkalaiset

text: Tunnetuimpia afroamerikkalaisia kirjailijoita ovat Pulitzer-voittajat Gwendolyn Brooks, Charles Gordone, August Wilson ja Alice Walker sekä vuoden 1993 nobelisti Toni Morrison.


title: Afroamerikkalaiset

text: Merkittävä osa Yhdysvaltain menestyneimmistä urheilijoista on afroamerikkalaisia. Maailman parhaisiin omissa lajeissaan ovat kuuluneet muun muassa koripalloilija Michael Jordan, nyrkkeilijät Joe Louis ja Muhammad Ali, baseball-pelaaja Hank Aaron, yleisurheilijat Jesse Owens, Wilma Rudolph, Carl Lewis ja Michael Johnson sekä tennispelaajat Venus ja Serena Williams.


title: Afroamerikkalaiset

text: Afroamerikkalaisesta ruokakulttuurista käytetään nimitystä "soul food" (suom. ’soul-ruoka’). Soul food -ruokakulttuuri syntyi Etelässä ja levisi pohjoisiin osavaltioihin mustan väestön muuttoliikkeen myötä. Yleisimpiä soul-ruokia ovat hominy, lehmänpapu, uppopaistettu kana, maissintähkät, siansorkat, voimakkaasti maustettu grillattu liha tai kala, sekä juustokakku. Yleisimpiä soul-ruoka-aineita ovat maissileipä, kana, sianliha ja laardi, monni, riisi, siirappi, okra, bataatti, vesimeloni ja pavut. Grillaus on suosittu tapa valmistaa ruoka.


title: Afroamerikkalaiset

text: Afroamerikkalaisiin liittyviä tärkeitä merkkipäiviä ovat etenkin helmikuussa vietettävä Mustan historian kuukausi, joulukuun lopussa vietettävä Kwanzaa, kesäkuun 19. päivänä vietettävä orjien vapautuksen muistopäivä Juneteenth ja tammikuussa vietettävä Martin Luther Kingin päivä.


title: Desolation Street

text: Desolation Street on I Walk The Linen tammikuussa 2006 julkaistu toinen albumi. Se nousi julkaisuviikollaan Suomen virallisen albumilistan sijalle 26. Gearhead Records julkaisi albumin Yhdysvalloissa tammikuussa 2007.Yhdysvalloissa julkaistussa versiossa lisäksi ”When I´m Gone” -musiikkivideo


title: Val di Fiemme

text: Val di Fiemme (saks. "Fleimstal") on laakso Trentino-Etelä-Tirolin alueella Pohjois-Italiassa Dolomiittien vuoristossa.


title: Val di Fiemme

text: Val di Fiemme on tullut tunnetuksi hiihtokeskuksena, jossa järjestettiin hiihdon maailmanmestaruuskilpailut 1991, 2003 ja 2013.


title: Stratovarius (albumi)

text: Stratovarius on vuonna 2005 ilmestynyt Stratovarius-yhtyeen yhdestoista studioalbumi. Se oli yhtyeen viimeinen kitaristi Timo Tolkin ja basisti Jari Kainulaisen kanssa. Albumilla Stratovarius irtaantui sille tyypillisestä power metalista mennen enemmän perinteisemmän hard rockin puolelle. Timo Tolkki on myöhemmin kertonut, ettei pidä albumista.


title: Stratovarius (albumi)

text: Albumin avausraidasta ”Maniac Dance” julkaistiin single ja kuvattiin musiikkivideo. Albumin rajoitetulla painoksella oli mukana myös "Stratovarius Rockumentary" -dokumentti.


title: Stratovarius (albumi)

text: Sävellykset ja sanoitukset: Timo Tolkki, ellei toisin mainita.


title: Diamond Eyes

text: Diamond Eyes on I Walk the Linen heinäkuussa 2006 julkaistu EP. Julkaisuviikollaan se nousi Suomen virallisen singlelistan sijalle 2. Levy on julkaistu CD:nä ja 7-tuumaisena vinyylinä.+ ”When I’m Gone” -video


title: Bunker Hillin taistelu

text: Bunker Hillin taistelu käytiin 17. kesäkuuta 1775 Bostonin piirityksen aikana, ja se oli yksi Yhdysvaltojen vapaussodan ensimmäisiä taisteluita. Amerikan kapinallisten joukkoja johtivat kenraali Israel Putnam ja eversti William Prescott. Brittiarmeijan komentajana toimi kenraalimajuri William Howe. Taistelu käytiin nimestään huolimatta suurimmaksi osaksi Bunker Hillin viereisellä Breed's Hillillä. Britit voittivat taistelun kun heidän kolmas hyökkäyksensä ajoi amerikkalaiset pakoon, mutta britit menettivät yli 1 000 sotilasta. Vaikka britit saavuttivat tavoitteensa taistelussa, he eivät saaneet purettua Bostonin piiritystä.


title: Bunker Hillin taistelu

text: Huhtikuussa käytyjen Lexingtonin ja Concordin taisteluiden jälkeen 8 000–12 000 amerikkalaista miliisiä saartoi kenraali Thomas Gagen brittijoukot Bostoniin. Toukokuusta 1775 lähtien Massachusettsin lahden maakunnassa vallitsi kenraali Ryan Bensingin määräämä sotalaki. Britit säilyttivät kuitenkin pääsyn merelle ja saivat toukokuun aikana vahvistuksia, kun kenraalimajuri William Howe toi mukanaan 4 000 sotilasta. Tulevissa sotaneuvotteluissa Howe ja kenraalit Henry Clinton, John Burgoyne ja Thomas Gage päättivät vallata Charlestownin, joka sijaitsi Bostonin pohjoispuolella. Hyökkäyskohteeksi valittiin Charlestownin niemi, joka oli 1 600 metriä pitkä ja sijaitsi lähellä Bostonin satamaa. Suunnitelmana oli vallata niemen kaksi korkeinta kukkulaa, Bunker Hill ja Breed's Hill.


title: Bunker Hillin taistelu

text: Amerikkalaisten tiedustelu sai selville brittien aikeen hyökätä Charlestowniin. Massachusettsin turvallisuuskomitea piti hätäistunnon ja päätti lähettää yli tuhat miliisin sotilasta puolustamaan Charlestownin niemeä. Miehille jaettiin 1065 muskettia ja lähes 800 kuokkaa ja lapiota. Kenraalit Israel Putnam ja William Prescott olivat amerikkalaisten komentajat ja asettivat joukkonsa puolustukseen Bunker Hillille (korkeus 34 metriä). Tuntemattomasta syystä Prescott valitsi viime hetkellä pääpuolustusasemakseen Bostonin puoleisen Breed's Hillin (korkeus 19 metriä)


title: Bunker Hillin taistelu

text: Yöllä 16 – 17. kesäkuuta amerikkalaiset joukot rakensivat Breed's Hillille noin 40 metriä leveän tukivarustuksen, jonka itäreunalle tehtiin irtomaasta miehen korkuinen rintavarustus vihollisen tykkitulta vastaan. Britit kuulivat amerikkalaisten kaivamisen ääniä yöllä, mutta eivät olleet tietoisia töiden laajuudesta.


title: Bunker Hillin taistelu

text: Aamulla 17. kesäkuuta kenraali Gage määräsi kenraali Howen hyökkäämään amerikkalaisten kimppuun ja ajamaan nämä pois Charlestownin niemeltä. Alun perin brittien piti valehyökkäyksen turvin nousta maihin niemenn kapeimmassa kohdassa, joka tunnetaan Charlestownin kannaksena. Tällä operaatiolla amerikkalaiset olisi eristetty mantereesta. Kenraali Gage kuitenkin hylkäsi suunnitelman ja päätti valita maihinnousupaikaksi niemen kaakkoiskärjen. Samaan aikaan kun Howen joukot valmistelivat hyökkäystä brittien laivasto ja tykistö lisäsivät useita päiviä kestänyttä pommitusta mereltä ja ampuivat palopommeja Charlestowniin.


title: Bunker Hillin taistelu

text: Varhain iltapäivällä Howen joukot nousivat maihin Charlestownin niemen kaakkoiskärjessä Moulton's Pointissa ilman vastarintaa. Howe itse johti brittien oikeaa siipeä kenraaliluutnantti Pigotin johtaessa vasenta siipeä. Pigotin joukot joutuivat Charlestownissa olevien amerikkalaisten tarkka-ampujien tulituksen kohteeksi ja heidän etenemisensä pysähtyi. Taustalla liekehtivä Charlestown ja voimakkaan tuulen mukana kulkeutuva savu antoivat taistelulle oman lisänsä.


title: Bunker Hillin taistelu

text: Howen kevyt jalkaväki eteni Mystic-jokea myötäillen kohti amerikkalaisten asemia. Amerikkalaisten komentajan eversti John Starkin miehet asettuivat kolmeen riviin rintavarustuksensa takana ja päästivät britit noin 40 metrin etäisyydelle. Howen antaessa tulituskäskyn, ensimmäinen amerikkalaisten rivistö laukaisi muskettinsa. Heti perään kaksi muuta rivistöä ampuivat yhteislaukauksensa. Raskas ja tarkka tulitus yllätti brittiarmeijan ja Howe määräsi miehensä perääntymään. Noin 15 minuuttia myöhemmin britit tekivät toisen hyökkäyksen, mutta sekin epäonnistui.


title: Bunker Hillin taistelu

text: Howen joukkojen kolmas hyökkäys ratkaisi taistelun brittien eduksi. Howe käänsi päähuomionsa Breed's Hilliin ja kenraali Putnam yritti saada vahvistusjoukkoja Bunker Hilliltä. Kenraali Prescott, joka oli tietoinen muskettien epätarkkuudesta ja ammusten vähenemisestä, antoi taistelun aikana kuuluisan käskynsä: ""Älkää ampuko ennen kuin näette vihollisen silmänvalkuaiset!""


title: Bunker Hillin taistelu

text: Ammusten loputtua amerikkalaiset kävivät lähitaistelua pistimin ja nuijin. Lopulta he vetäytyivät Bunker Hillin yli ja poistuivat niemeltä Charlestownin kannaksen kautta. Britit seurasivat amerikkalaisia Bunker Hillille, ja asettuivat puolustukseen kukkulalle.


title: Bunker Hillin taistelu

text: Bunker Hillin taistelua pidetään yhtenä Yhdysvaltain vapaussodan verisimmistä. Vaikka Howe voitti taistelun, hänen menetyksensä olivat 1 054 kuollutta ja haavoittunutta. Tämä oli lähes puolet taisteluun osallistuneista briteistä. Amerikkalaisten puolella kaatuneita oli 140 ja haavoittuneita 301 (30 jäi vangiksi).


title: Bunker Hillin taistelu

text: Taistelujen tauottua Bostonin piiritys palasi pattitilanteeseen. Kaksi viikkoa myöhemmin George Washington otti vastaan Siirtokuntien armeijan ylipäällikkyyden. Verisen taistelun vuoksi brittien ja amerikkalaisten rauhasopimus ei ollut enää mahdollinen. Amerikkalaiset oppivat, että kuuluisa brittiarmeija ei ollut voittamaton. Amerikkalaisten osoittama taistelutahto sai kenraali Henry Clintonin kirjaamaan päiväkirjaansa merkinnän ""Muutama samanlainen voitto varmasti lopettaisi brittiherruuden Amerikassa.""


title: Martensiitti

text: Martensiitti on teräksissä esiintyvä lievästi tetragonisen hilarakenteen omaava ferriitti, eli tilakeskinen tetragoninen hilarakenne, joka syntyy austeniitista leikkautumalla ilman diffuusiota. Martensiitti syntyy seostamattomaan tai niukkaseosteiseen teräksen nopean jäähtymisen eli karkaisun yhteydessä austeniitti-faasista tietyllä lämpötila-alueella (Ms - Mf, missä reaktion alkamislämpötila on Ms ja loppumislämpötila Mf). Nämä lämpötilat riippuvat hiilipitoisuudesta. Martensiitti on sitä kovempaa mitä suurempi sen hiilipitoisuus on. Martensiitti on hiiliylikyllästeinen, koska hiili ei ehdi sitoutua karbideihin nopean jäähdytyksen aikana, vaan jää liuenneeksi martensiitin hilaan välisija-atomeina.


title: Martensiitti

text: Martensiittia voi syntyä mekaanisen muokkauksen seurauksena austeniitista metastabiileissa austeniittisissa ruostumattomissa teräksissä (esimerkiksi 17Cr-7Ni-teräs). Esimerkiksi kylmävalssaamalla voidaan austeniittiseen teräkseen saada martensiittia, mikä lujittaa terästä voimakkaasti. Taipumusta martensiitin muodostukseen austeniittisissa ruostumattomissa teräksissä kuvataan Md30-lämpötilan avulla.


title: Martensiitti

text: Martensiittinen kiderakenne esiintyy teräksen lisäksi useilla muillakin metalliseoksilla. Muistimetallien ominaisuudet perustuvat siihen, että ne voivat palautuvasti muuttua austeniittisesta rakenteesta martensiittiseen ja päinvastoin.


title: Nortt

text: Nortt on tanskalainen yhden miehen black / funeral doom -yhtye, joka perustettiin vuonna 1995. Se on samalla myös "yhtyeen" ainoan jäsenen nimimerkki. Hän julkaisi debyyttialbuminsa vuonna 2003, mutta sitä edeltävälle ajalle kuuluu mm. 4 demoa ja EP. Tähän päivään saakka Nortt on julkaissut demojen lisäksi 3 studioalbumia ja yhden split-julkaisun Xasthurin kanssa.


title: Uudenmaan prikaati

text: Uudenmaan prikaati (lyh. UUDPR, , lyh. NYLBR) on Suomen merivoimien joukko-osasto ja samalla Suomen Puolustusvoimien ainoa ruotsinkielinen joukko-osasto. Se sijaitsee Tammisaaren lähellä Dragsvikissä nykyisessä Raaseporin kaupungissa. Uudenmaan prikaati kouluttaa varusmiehiä Vaasan rannikkojääkäripataljoonassa ja Tammisaaren rannikkopataljoonassa. Organisaatioon kuuluvat seuraavat osat ja joukkoyksiköt:Uudenmaan prikaati kouluttaa merijalkaväkeä eli liikkuvia rannikkojoukkoja merivoimien sodanajan tarpeisiin sekä kansainvälisiin tehtäviin. Prikaati kouluttaa mm. rannikkojääkäreitä, kranaatinheitinmiehiä, pioneereja, sotilaspoliiseja, ajoneuvonkuljettajia, veneenkuljettajia sekä esikunta- ja viestikomppanioita. Lisäksi koulutusta annetaan moniin erikoistehtäviin, kuten tulenjohto-, viesti- ja mittaustehtäviin sekä lääkintä- ja huoltotehtäviin.


title: Uudenmaan prikaati

text: Rannikkojääkärien koulutus siirtyi Dragsvikiin Upinniemessä toimineesta rannikkojääkäripataljoonasta.


title: Uudenmaan prikaati

text: Uudenmaan prikaatissa koulutetaan myös Suomen nopean toiminnan joukkoihin kuuluva kansainvälinen rannikkojääkäriyksikkö ATU (Amphibious Task Unit). ATU-joukot koulutetaan vaativiin sotilaallisiin kriisinhallintatehtäviin. ATU-kurssi suoritetaan aliupseeri- tai reseriviupseerikoulutuksen jälkeen.


title: Uudenmaan prikaati

text: Varuskuntaan kuuluvat myös sotilaskoti ja varuskuntaravintola Creutz (ent. muonituskeskus), joka on Leijona Cateringin alainen.Vaasan Rannikkojääkäripataljoonan komentaja on komentaja Juha Torkkeli 1.8.2013 alkaen. Häntä edelsivät Kari Aapro 2011-13, komentaja Carl-Magnus Wasenius 2009-11 ja komentaja Juha Vauhkonen 2005-07.Tammisaaren Rannikkopataljoonan komentaja on komentaja Juha Mäkelä v.2014, jota edelsi komentajana komentaja Sami Nurmi (s. 1967) 30.10.2013 saakka.


title: Uudenmaan prikaati

text: Prikaatin komentajina ovat toimineet seuraavat upseerit:


title: Uudenmaan prikaati

text: Uudenmaan prikaati on kuulunut vuodesta 1998 lähtien merivoimiin.


title: Uudenmaan prikaati

text: Esikuntapäällikkönä toimii komentaja Jörgen Engroos.


title: Uudenmaan prikaati

text: Prikaatiin kuului 1990-luvulla myös Raaseporin Tykistörykmentti (RaaTR) ja sitä aikaisemmin kenttätykistöpatteristo. Nykyiset joukkoyksiköt eli pataljoonat olivat nimeltään:


title: Raitamäki

text: Raitamäki on Etelä-Pohjanmaan korkein kohta, joka sijaitsee Soinin kunnan keskiosissa. Raitamäki on 240,4 metriä merenpinnan yläpuolella.


title: Pohjan stadion

text: Pohjan stadion on Tornion suurin urheilupaikka. Se rakennettiin vuonna 1952 entiselle soranottopaikalle. Helsingin olympialaiset järjestettiin samana vuonna, joihin olympiatuli kuljetettiin Tornion kautta. Silloin järjestettiin myös ensimmäiset Soihtukisat, joita on järjestetty aina 2000-luvun alkuun asti. Muistona olympiatulen vierailusta Torniossa, suunnitteli Ensio Seppänen patsaan stadionille. Yleisurheilussa on järjestetty SM-viestit Pohjan stadionilla 1986 järjestävien seurojen ollessa Tornion Pyry ja Alatornion Pirkat.


title: Pohjan stadion

text: Tornion Pallo -47 (TP-47) pelaa kaikki kotiottelunsa Pohjan stadionilla ja sitä varten on jouduttu rakentamaan lisäkatsomo, pukuhuone ja suihkutilat. Stadionilla on 1 350 istumapaikkaa ja kokonaiskapasiteetti on noin 3 500 katsojaa. Vuosina 2004 ja 2005 TP-47 pelasi Veikkausliigassa, ja katsojakeskiarvo kaudella 2004 oli yli 3 000.


title: Pohjan stadion

text: Pohjan stadion toimi aina 1980-luvun alkuun asti myös jääpallokenttänä ja Tornion Pallo-Veikkojen jääpallojoukkueen kotiareenana. Merkittävin jääpallotapahtuma kentällä on ollut vuoden 1975 jääpallon MM-kisojen avausottelu Ruotsi–Neuvostoliitto yli 4 000 katsojan läsnä ollessa.


title: Pohjan stadion

text: Pohjan stadionille jääkenttä toimi 1950- ja 1960-luvuilla myös pikaluisteluratana jääpallokentän yhteydessä. 1960-luvulla murtomaahiihdossa olivat puistohiihdot hyvin suosittuja. Niinpä Pohjan stadionin alueella ja sen välittömässä ympäristössä järjestettiin vuosittain puistohiihtokisoja nimekkäimpänä edustajana olympiavoittaja Eero Mäntyranta.


title: Pohjan stadion

text: Vuonna 1962 Pohjan stadionin pohjoiskaarteeseen rakennettiin väliaikainen putkihyppyrimäki, koska Kokkokankaan hyppyrimäki oli liian suuri 1960-luvun aloitteleville mäkihyppääjille. Putkimäestä hypättiin parhaimmillaan noin 13 metrin hyppyjä. Hyppyharrastuksen laannuttua mäki purettiin 1970-luvulla.


title: Pohjan stadion

text: Stadionin läheisyydessä on myös yhdeksänväyläinen frisbeegolf-rata.


title: Mittauspatteristo

text: Mittauspatteristo (lyhenne MittPsto) oli Suomen puolustusvoimien entinen joukkoyksikkö, joka toimi Tykistöprikaatissa Niinisalossa. Vuonna 1992 siitä muodostettiin Tiedustelupatteristo, kun Tikkakoskella toiminut Suojelu- ja Sääkoulu lakkautettiin ja ballistisen sääpalvelun koulutus siirrettiin Niinisaloon.


title: Mittauspatteristo

text: Mittauspatteriston edeltäjän "Mittauspatterin" perusti Vilho Nenonen 11. kesäkuuta 1924 Perkjärven ampumaleirillä. Hän oli selvittänyt jo pidempään mittaustiedustelun merkitystä Suomen peitteisessä maastossa, jossa tykistö oli helposti kätkettävissä. Mainittakoon että esimerkiksi lentotiedustelu oli niihin aikoihin vasta lapsenkengissään. Ensimmäisen maailmansodan aikana kaikissa suurvalloissa oli alettu tutkia ja kehitellä mittaustiedustelumenetelmiä. Aikaansa seuraavana ja ennakkoluulottomana tiedemiehenä ja sotilaana Nenonen otti tämän asian erityisen huomionsa kohteeksi. Perustamisensa jälkeen patteri liitettiin Jääkäritykistörykmenttiin ja siitä käytettiin lyhennettä M.P. Sen ensimmäinen sijoituspaikka oli Hämeenlinnan varuskunta. Kesän 1926 ampumaleirin jälkeen patteri muutti Turkuun Sirkkalan kasarmille. Mittauspatteristoksi joukko muuttui 1. kesäkuuta 1927. Silloin se käsitti valo- ja äänimittauspatterit. Vuonna 1932 siitä tuli jälleen Mittauspatteri armeijan organisaation laajassa uudelleenjärjestelyssä.


title: Mittauspatteristo

text: Suomen sodissa 1939–1945 menehtyneiden tiedoston mukaan sotatoimien aikana mittauspatterit kärsivät 49 kaatuneen tappiot.


title: Mittauspatteristo

text: 1. Mittauspatteri perustettiin Hämeenlinnassa 12.–13. lokakuuta 1939. Patterin henkilöstö oli reserviläisiä Lounais- ja Kanta-Hämeestä. Kuljetusjuna lähti liikkeelle 21. lokakuuta ja sen määräasema oli Myllypelto. Patteri alistettiin III armeijakunnalle. Huollollisesti se oli alistettu 10. divisioonalle. Sotatoimet 1. Mittauspatterin osalta alkoivat kun neuvostoliiton joukot ylittivät rajan 10. divisioonan kohdalla 30. marraskuuta kello 6.45. Neuvostoliittolaisten tykistö tulitti Metsäpirtin kirkonkylää useasti aamun tunteina.


title: Mittauspatteristo

text: 2. Mittauspatteri lähti rintamalle 22. lokakuuta 1939 harjoiteltuaan viikon ajan Hämeenlinnassa sen turkulaisista koostuneen reservin voimin. Kuljetusjuna purettiin lopulta Kämärän asemalla. Se sai käskyn luoda mittausrintama II armeijakunnan alueella jonka joukkoihin se alistettiin. Huollollisesti se oli alistettuna 11. divisioonalle.


title: Mittauspatteristo

text: Kun 17. kesäkuuta 1941 annettiin käsky puolustusvoimien ylimääräisistä harjoituksista alettiin Mittauspatterissakin suorittaa sodanajan joukkojen perustamistoimia. Hämeenlinnasta lähdettiin junakuljetuksella ja saavuttiin 26. kesäkuuta mennessä Kallislahteen. Siellä patteri määrättiin kuuluvaksi II armeijakuntaan. Hyökkäysvaiheen päätyttyä oli Kannaksella asemissa kaksi tykistön mittaustiedusteluyksikköä, länsiosassa 2. Mittauspatteri ja keskiosassa Hangon rintamalta siirretty 1. Äänimittausosasto, myöhemmin 11. Mittauspatteri. Ensin mainittu toimi 18. divisioonan ja jälkimmäinen 2. divisioonan alueella. Toukokuussa 1944 Kannaksella oli ryhmittyneenä Suomenlahdelta Laatokalle aiemmin mainittujen lisäksi 5. Mittauspatteri 15. divisioonan alueelle Lempaalan pohjoispuolelle.


title: Mittauspatteristo

text: Mittauspatteristo muutti alkuperäisestä sijoituspaikastaan Hämeenlinnan Suomen kasarmeilta Kankaanpään Niinisaloon vuonna 1950. Siellä patteristo toimi aluksi varuskunnan ns. lamellikasarmissa, kunnes sille valmistui oma kasarmi vuonna 1966. Itsenäisenä joukkoyksikkönä patteristo lakkasi olemasta vuonna 1979, jolloin se liitettiin Tykistökouluun. Vuonna 1987 patteristosta tuli Satakunnan Tykistörykmentin yksi joukkoyksikkö.


title: Mittauspatteristo

text: Ennen yhdistämistään Suojelu- ja Sääkoulun kanssa patteristo käsitti kaksi varusmiehiä kouluttavaa patteria, 1. ja 2. Mittauspatterin. Kumpikin vastaanotti vuorotellen yhden saapumiserän ja järjesti tuleville ryhmänjohtajille oman mittaustiedustelualiupseerikurssin. Vuoden 1989 loppuun aliupseerien että miehistön palvelusaika oli 330 vuorokautta. Vuoden 1990 alusta lähtien palvelusaikamuutoksen johdosta miehistön palvelusajaksi tuli 285 vuorokautta, poikkeuksena kirjurit ym. jotka palvelivat 240 vrk. Patterit kouluttivat varusmiehiä ääni-, valo- ja tutkamittaukseen. Käytössä oli myös kaukotähystyskalustoa ja maastonvalvontatutkia. Mahdollisessa liikekannallepanossa mittaustiedustelumiehen koulutuksen saaneista reserviläisistä olisi muodostettu armeijakuntien alaisia mittauspattereita. Suojelu- ja Sääkouluun yhdistämisen seurauksena sanat Mittauspatteristo sekä mittaustiedustelu poistuivat käytöstä. Rovajärven ampumaleireillä toimi Harjoitusmittauspatteri (HarjMittPtri).


title: Mittauspatteristo

text: Mittauspatteristo sai vuonna 1958 oman lipun, jonka suunnitteli Gustaf von Numers. Lippu vihittiin käyttöön puolustusvoimien lippujuhlapäivänä 4. kesäkuuta 1958. Patteriston perinnepäivä oli sen perustamisen vuosipäivä 11. kesäkuuta ja perinnemarssina Heikki Klemetin sovittama "Vanha marssi Pohjanmaalta".


title: Mittauspatteristo

text: Mittauspatteristossa varusmiespalveluksensa suorittaneiden yhdyssiteeksi perustettiin vuonna 1964 Mittauspatteriston Kilta ry Katajanokan Kasinolla Helsingissä pidetyssä kokouksessa. Killalle perustettiin paikallisosastot Helsinkiin, Hämeenlinnaan, Kankaanpäähän, Turkuun, Poriin ja Tampereelle. Killan nimi muutettiin vuonna 1996 Mittamies- ja Tiedustelukillaksi. Vuonna 2012 kiltaan yhdistettiin Topografikillan jäsentoiminta, jolloin nimeksi tuli Mittamies- ja Topografikilta. Kilta on Tykistöprikaatin Killan jäsenkilta.


title: Mittauspatteristo

text: Patteristonkomentajina ovat olleet:


title: SinKing

text:
SinKing on suomalainen thrash metalia soittava yhtye. Yhtye perustettiin vuonna 2003 ja se voitti Finnish Metal Expossa 2005 järjestetyn Hilselinko-kilpailun. Voitollaan yhtye ansaitsi esiintymisen kesän 2005 Tuska-festivaaleilla sekä levytyssopimuksen. Yhtyeen vuonna 2006 julkaisema "Revenge Is Coarse" -single oli Suomen singlelistan ensimmäisellä sijalla.
__notoc__


title: Mannisenjärvi

text: Mannisenjärvi on Kiiminkijoen vesistöalueeseen kuuluva järvi Mannilan kylässä Joloksen kaupunginosassa Oulussa Pohjois-Pohjanmaalla. Järvi on Kiiminkijokeen laskevan Jolosjoen alkulähde. Järven pinnan korkeus on 67,4 metriä merenpinnan yläpuolella.


title: Mannisenjärvi

text: Jolosjärven tavoin Mannisenjärvi sijaitsee muuttolintujen reitillä ja on lintujen levähdysalue. Järvi on matala ja vähävetinen. Vetensä järvi saa pääasiassa Hirviojasta sekä Jolosjärvestä laskevasta Välioja–Keskimmäisenojasta.


title: L’Osservatore Romano

text: L’Osservatore Romano (italiaa, suomeksi ”Rooman tarkkailija”) on Vatikaanivaltion ja Pyhän istuimen puolivirallinen lehti. Vatikaanivaltion toinen pääviestin on Vatikaanin radio. Lehti ilmestyy päivittäin italiaksi. Lehden kunkin päivän numero ilmestyy jo edellisen päivän iltapäivällä, mikä johtaa joskus sekaannuksiin ilmestymispäivämäärissä.


title: L’Osservatore Romano

text: "L’Osservatore Romanon" ensimmäinen numero ilmestyi 1. heinäkuuta 1861 Roomassa. Lehden perusti tuolloisen paavillisen hallituksen virkaatekevä sisäministeri Marcantonio Pacelli, myöhemmän paavi Pius XII:n (siviilinimeltään Eugenio Pacelli) isoisä. Lehden alkuperäinen koko oli neljä sivua. Jo vuoden 1861 lopussa lehden nimestä poistettiin sen alaotsikko ”siveellinen sanomalehti”. Lehden otsikon alla on alusta asti ollut sen motto ”Unicuique suum – non praevalebunt” ("Jokaiselle omansa – ne eivät sitä voita"; vrt. Matteuksen evankeliumin 16:18, jossa Jeesus sanoo Pietarille, etteivät helvetin portit tule voittamaan kirkkoa).


title: L’Osservatore Romano

text: Pius IX tunsi yhteiskunnan liberalisoitumisen uhkaavan katolisen kirkon ja kristinuskon asemaa. Hänen aikanaan L’Osservatore Romanosta tuli katolisen kirkon modernismin ja liberalismin vastaisen taistelun äänitorvi. Erityisesti konservatiivisen Augusto Bavieran tultua lehden päätoimittajaksi 1866 lehti kävi kärjekkääseen taisteluun kristinuskon vastaisia voimia, vasemmistolaisuutta ja yhteiskunnan vapaamielisyyttä vastaan. Lehdessä julkaistiin myös satunnaisesti juutalaisvastaisia artikkeleita ja kiivailtiin vapaamuurareita vastaan.


title: L’Osservatore Romano

text: 1938 lehti kritisoi avoimesti kansallissosialistista rotupolitiikkaa ja juutalaisten syrjintää Kolmannessa valtakunnassa. Lehti myös tuomitsi toisen maailmansodan.


title: L’Osservatore Romano

text: Kuten yleensäkin sanomalehdissä, julkaistavat artikkelit edustavat virallisesti vain niiden kirjoittaneiden toimittajien mielipiteitä. Käytännössä Vatikaanivaltion valtiosihteeri kuitenkin valvoo lehdessä julkaistavaa materiaalia, ja katolisen kirkon virallisesta kannasta eroavien artikkeleiden julkaisu estetään tai niiden kirjoittajia rangaistaan. Lehden toimituksellinen politiikka on perinteistä: Se julkaisee paavin sekä muiden korkeiden kirkonmiesten puheita ja saarnoja sekä virallisia kirkollisia dokumentteja, kommentoi niitä lyhyesti ja tarkastelee maailman politiikkaa katolisen kirkon näkökulmasta. Lehti harrastaa tuskin syvällemenevää kriittistä journalismia. Katolisen kirkon ”puolivirallisena lehtenä” L’Osservatore Romano on arvokas ja tiiviisti seurattu tietolähde.


title: L’Osservatore Romano

text: Italiankielisen version lisäksi lehdestä ilmestyy virallinen versio viikoittain myös ranskaksi (vuodesta 1949), englanniksi (vuodesta 1968), espanjaksi ja portugaliksi (vuodesta 1969), saksaksi (vuodesta 1971) sekä kuukausittainen versio puolaksi (vuodesta 1980). Myös italiaksi ilmestyy viikoittainen versio vuodesta 1950.


title: Vincent Cassel

text: Vincent Cassel (syntyjään Vincent Crochon, s. 23. marraskuuta 1966, Pariisi) on ranskalainen näyttelijä. Hänen isänsä on näyttelijä Jean-Pierre Cassel.


title: Vincent Cassel

text: Cassel tunnetaan erityisesti ”kovan kundin” rooleistaan. Hänen läpimurtoroolinsa oli Mathieu Kassovitzin elokuvassa "Viha" (1995), jossa hän esitti vaikeuksiin joutunutta nuorta Pariisin rähjäiseltä laitakaupungilta. Ranskalaisten elokuvien lisäksi Cassel on näytellyt Hollywood-tuotannoissa, kuten "Elisabet" (1998), "Syntymäpäivätyttö" (2001), "Ocean’s Twelve" (2004) "Ocean’s Thirteen" (2007) ja "Houkutus" (2005). Hän on näytellyt myös elokuvissa "Lascars" (2009) ja "Black Swan" (2010).


title: Vincent Cassel

text: Cassel on naimisissa italialaisen näyttelijättären Monica Belluccin kanssa. Pariskunnalla on kaksi tytärtä, Deva, (s. 2004) sekä Léonie, (s. 2010).


title: Teratogeneesi

text: Teratogeneesi on lääketieteellinen termi, joka on johdettu kreikan kielestä ja tarkoittaa suoraan käännettynä "hirviön luomista". Teratogeneesillä viitataan raskaudenaikaisten epämuodostumien syntymiseen, joista tavallisimpia ovat keskushermoston, sydämen ja virtsateiden epämuodostumat. Suurin osa raskaudenaikaisista epämuodostumien syntymisistä johtaa raskauden keskenmenoon ja vastasyntyneillä epämuodostumia havaitaan noin 2–3 prosentilla. Suurin herkkyys epämuodostumien syntymiselle on sikiönkehityksen varhaisvaiheessa viikkojen 1–8 välillä, jolloin tapahtuu blasto- ja organogeneesiä.


title: Teratogeneesi

text: Teratogeeni on näitä epämuodostumia aiheuttava aine; esimerkiksi alkoholi sekä monet lääkkeet voivat raskauden aikana käytettyinä aiheuttaa lapselle epämuodostumia. Ehkä lääketieteen historian tunnetuin teratogeeni oli talidomidi, jota käytettiin raskaudenaikaiseen pahoinvointiin ennen kuin sen voimakkaat teratogeeniset vaikutukset tiedettiin.


title: Porin stadion

text: Porin stadion on Porissa Isomäessä sijaitseva yleisurheilu- ja jalkapallostadion, joka avattiin vuonna 1966. Stadion toimii Kakkosessa pelaavan FC Jazzin sekä Naisten Liigassa pelaavan NiceFutiksen kotikenttänä. Stadionin kapasiteetti on yhteensä 12 300 katsojaa.


title: Porin stadion

text: Porin stadionin kenttä on valmistunut vuonna 1964 ja katsomo- sekä huoltorakennukset vuonna 1965. Ensimmäinen virallinen jalkapallo-ottelu pelattiin kentällä jo vuotta aikaisemmin toukokuussa 1963. Stadionilla on toteutettu kolme perusparannusta, vuosina 1981, 1990 ja 1999-2000. Viimeisimmän remontin myötä stadion sai kaksi katettua kaarrekatsomoa sekä valaistuksen. Samassa yhteydessä stadionin analoginen viisarikello vaihdettiin digitaliseen tulostauluun. Nykyinen nurmikenttä on otettu käyttöön vuonna 1990.


title: Porin stadion

text: Itsenäisyyspäivänä 1966 Stadionin pääsisäänkäynnin edustalla paljastettiin kuvanveistäjä Kalervo Kallion suunnittelema keihäänheittäjäpatsas. Se kuvaa Matti Järvisen kultamitaliheittoa Los Angelesin kesäolympialaisissa 1932. Veistos on usein kärsinyt vandalismista, sen keihäs varastetaan tai turmellaan säännöllisesti.


title: Porin stadion

text: Kalevan kisat stadionilla on käyty neljästi, vuosina 1967, 1983, 2005 ja 2015. SM-viestit järjestettiin stadionilla ensimmäistä kertaa heinäkuussa 2012.


title: Porin stadion

text: Stadionilla on pelattu yksi jalkapallon A-maaottelu, kaksi naisten A-maaottelua sekä useita juniorimaaotteluita.


title: Porin stadion

text: Porin stadionilla on katsomopaikkoja noin 12 300. Katettuja istumapaikkoja on pääkatsomossa 2 400 ja kahdessa vuonna 2000 valmistuneessa kaarrekatsomossa yhteensä 2 000. Aurinkokatsomossa on noin 2 000 istumapaikkaa ja lisäksi stadionin kaarteissa on seisomapaikkoja. Pääkatsomon yhteydessä on noin 30 hengelle tarkoitettu aitio. Lisäksi stadionilla on pieni katsomonosa liikuntarajoitteisille.


title: Porin stadion

text: Stadionin yhteydessä olevassa huoltorakennuksessa on muun muassa kahdeksan pukuhuonetta, neljä yleisökäymälää, voimailutila, kahvio, urheilukeskuksen tekniset tilat sekä konesuojat. Lisäksi alueella on erillinen kuuluttamorakennus ja olutpub. Stadionin omistaja on Porin kaupunki ja sitä hoitaa kaupungin vapaa-aikavirasto.


title: Porin stadion

text: Stadionin kentän pinnoite uusittiin kesällä 2014 vuoden 2015 Kalevan kisoja varten. Aiempi pinnoite oli 1980-luvulta.


title: Porin stadion

text: Porin stadionin yleisöennätys 12 050 on Kalevan kisojen päätöspäivältä 13. elokuuta 1967. Jalkapallo-otteluiden yleisöennätys 11 193 on lokakuulta 1993, jolloin FC Jazz kohtasi Myllykosken Pallon Suomen mestaruuden ratkaisseessa pelissä.


title: Porin stadion

text: Miehet


title: Porin stadion

text: Naiset


title: Kokkolan keskuskenttä

text: Kokkolan keskuskenttä on Kokkolassa sijaitseva jalkapallostadion, joka avattiin vuonna 1935. Stadion toimii Ykkösessä pelaavan KPV:n ja Kakkosessa pelaavan GBK:n miesten joukkueen sekä Naisten Ykkösessä pelaavien Kokkola F10:n ja GBK:n naisten joukkueen kotikenttänä. Stadionin kapasiteetti on 3 000 katsojaa.


title: Kokkolan keskuskenttä

text: Kokkolan keskuskentän avajaisottelussa sunnuntaina 14. heinäkuuta 1935 GBK voitti KPV:n luvuin 5–0. GBK:n Enok Honga teki ottelussa historian ensimmäisen maalin uudella kentällä.


title: Kokkolan keskuskenttä

text: Keskuskentän tämänhetkinen yleisökapasiteetti on 3 000 katsojaa. Se jakautuu 686 katsojan katettuun pääkatsomoon sekä aurinkokatsomoon. Nurmikenttää ei ole lämmitetty, eikä stadionilla ole valaistusta. Keskuskenttä on varsin rapistuneessa kunnossa ja mikäli jompikumpi kokkolalaisjoukkueista onnistuisi nousemaan Veikkausliigaan, olisi se kipeästi remontin tarpeessa.


title: Kokkolan keskuskenttä

text: Keskuskentän yleisöennätys, 5 806 katsojaa, on vuoden 1969 pääsarjaottelusta KPV - HJK.


title: Sylvi-Kyllikki Kilpi

text: Sylvi-Kyllikki Kilpi (alk. Sylvia-Kyllikki Brink, vuoteen 1920 Sinervo; 23. huhtikuuta 1899 Helsinki – 22. helmikuuta 1987 Helsinki) oli suomalainen poliitikko ja kulttuurivaikuttaja.


title: Sylvi-Kyllikki Kilpi

text: Kilpi oli kansanedustaja vuosina 1934–1957. Hän edusti aluksi SDP:tä, mutta siirtyi vuonna 1946 Suomen Kansan Demokraattiseen Liittoon. Hän oli lisäksi kuudesti presidentinvaalin valitsijamies. Koulutukseltaan hän oli filosofian kandidaatti (1928).


title: Sylvi-Kyllikki Kilpi

text: Kilpi oli vuodesta 1920 naimisissa vasemmistolaisen poliitikon ja lehtimiehen Eino Kilven kanssa.


title: Sylvi-Kyllikki Kilpi

text: Kilpi syntyi ja kasvoi Helsingin Sörnäisissä. Hän on kirjoittanut lapsuusvuosistaan päiväkirjoihin perustuvan muistelmateoksen Sörnäisten tyttö. Kilven nuorempia sisaria olivat kirjailijat Elvi Sinervo ja Aira Sinervo.


title: Sylvi-Kyllikki Kilpi

text: Kilpi kävi oppikoulua Kallion yhteiskoulussa. Suomen sisällissotaan 1918 Kilpi osallistui punaisten puolella toimien vähäisissä tehtävissä punaisten hallinnossa. Tämän johdosta häntä ei sisällissodan jälkeen enää hyväksytty kouluun kirjoille. Kilpi kykeni kuitenkin vuonna 1919 kirjoittamaan itsensä ylioppilaaksi Pohjanmaalla asuvien sukulaistensa avustuksella. Kilpi kirjoittautui Helsingin yliopistoon ja valmistui filosofian kandidaatiksi 1928.


title: Sylvi-Kyllikki Kilpi

text: Kilpi aloitti poliittisen uransa toimimalla sosiaalidemokraattisten maakuntalehtien toimittajana. Eduskuntaan hänet valittiin vuonna 1934 Uudenmaan läänin vaalipiiristä.


title: Sylvi-Kyllikki Kilpi

text: Kilpi kuului aluksi SDP:n sisällä Väinö Tannerin kannattajiin. Tässä ominaisuudessa hän vaikutti erityisesti Sos.dem. Työläisnaisliiton puheenjohtajana vuodet 1939–1942.


title: Sylvi-Kyllikki Kilpi

text: Sodan aikana Kilpi osallistui aktiivisesti juutalaisten ja muiden natsien vainoamien avustamiseen. Muun muassa Bertolt Brecht perheineen oleskeli Kilven kotona pakomatkallaan Saksasta USA:han. Kilpi vastusti onnistuneesti Valtiollisen poliisin johtajan Arno Anthonin johtamaa hanketta lähettää Suomeen paenneita juutalaisia Saksaan.


title: Sylvi-Kyllikki Kilpi

text: Kilpi kuului jatkosodan loppuvaiheissa ns. rauhanoppositioon. Sodan jälkeen Kilpi jatkoi sosiaalidemokraattien riveissä, mutta hän arvosteli puolueen johtoa ja oli yksi puolueopposition johtajista. Syyskuussa 1946 Kilpi erosi SDP:stä ja liittyi alkuvuodesta perustettuun Sosialistiseen yhtenäisyyspuolueeseen. SYP oli Suomen kansan demokraattisen liiton jäsenpuolue, joten Kilpi siirtyi samalla SKDL:n eduskuntaryhmään.


title: Sylvi-Kyllikki Kilpi

text: Kilpi toimi myös Suomi–Neuvostoliitto-Seuran puheenjohtajana. Vuosina 1963–1966 ilmestyivät Kilven muistelmateokset "Sörnäisten tyttö" (1963), "Sörnäisten tytön vaellusvuodet" (1965), "Sörnäisten tyttö politiikan pyörteissä" (1966).


title: Sylvi-Kyllikki Kilpi

text: Kilpi toimi Kansan Lehden kirjallisuus- ja teatteriarvostelijana vuosina 1923–1932 sekä Suomen Sosialidemokraatin kirjallisuus- ja teatteriarvostelijana vuosina 1934–1939 .


title: Pukeutumisohje

text: Pukeutumisohje eli "pukeutumiskoodi" tai pukukoodi tarkoittaa tilaisuuteen kutsuvan tahon esittämää toivomusta siitä, miten saapuvat vieraat pukeutuvat tilaisuutta varten. Koodi lukee kutsussa. Etikettiä ja kutsujen pukukoodia on syytä noudattaa, pukukoodi kertoo juhlan laadusta ja sen noudattaminen myös osoittaa kunnioitusta juhlan järjestäjää kohtaan.


title: Pukeutumisohje

text: Pukukoodissa esitetään perinteisesti miesten asu, jota naisen asun tyyli seuraa. Tämä johtuu vanhasta tavasta osoittaa juhlakutsu miehen nimellä, esimerkiksi herra ja rouva Ville Virtanen. Pariskunnan tulee pukeutua yhtä pukukoodin mukaisesti.


title: Karkkilan Urheilijat

text: Karkkilan Urheilijat (lyhyemmin KaU) on karkkilalainen urheiluseura, joka perustettiin vuonna 1968. Seura on tunnettu varsinkin koripallon saralla, mutta myös paini ja petankki ovat mukana toiminnassa.


title: Karkkilan Urheilijat

text: Seuran historia ulottuu vuoteen 1950, jolloin paikkakunnan työväestön urheiluelämä oli jakaantunut kahtia poliittisten syiden takia. Jakaantumisen seurauksena oli perustettu Karkkilan Sisu ja Karkkilan Työväen Urheilijat eli KTU, molemmat aktiivisesti toimivia urheiluseuroja. Halua seurojen yhdistämiseen kuitenkin oli ja yhteiset urheilutapahtumat tasoittivat tietä. Paikkakunnalla toimiva Karkkilan Metallityöväen Ammattiosasto oli muun muassa jo 1964 vedonnut molempiin osapuoliin osapuolijaon lopettamiseksi ja voimavarojen yhdistämiseksi.


title: Karkkilan Urheilijat

text: Vuoden 1968 alussa Työväen Urheiluliiton Uudenmaan piirin puheenjohtaja, karkkilalainen Risto Lindfors, teki aloitteen molemmille osapuolille yhteisestä neuvottelutilaisuudesta. Kokoontuminen johti toimikunnan perustamiseen, jossa molemmat osapuolet olivat edustettuina. Asetettu toimikunta valmisteli asiaa kevään ajan ja toukokuussa järjestettiin kilpailu perustettavan urheiluseuran nimestä. Seuran perustava kokous pidettiin 13. kesäkuuta 1968 ja pidetyssä kokouksessa äänestettiin uuden seuran nimestä. Yli puolet annetuista äänistä kannatti nimeä Karkkilan Urheilijat ja näin uusi urheiluseura oli saanut nimensä. Lisäyksityiskohtana mainittakoon, ettei voittanut nimiehdotus ollut nimikilpailussa edes ehdolla eli valittua nimeä ei kukaan ollut kilpailun kautta edes ehdottanut.


title: Karkkilan Urheilijat

text: Ensimmäinen hallitus:


title: Karkkilan Urheilijat

text: Muut jäsenet:


title: Karkkilan Urheilijat

text:
Jaostoiksi hyväksyttiin koripallo, jalkapallo, jääkiekko, hiihto, suunnistus, yleisurheilu,
voimistelu, voimailu, nais- ja kuntourheilu sekä lisäksi huvitoimikunta.
Myöhemmin mukaan tuli paini- sekä petankki-jaostot.


title: Karkkilan Urheilijat

text: Koripallossa Karkkilan Urheilijoiden miesten edustusjoukkue, KaU Koris, pelaa tällä hetkellä I-divisioonassa ja naisten joukkue eteläisessä II-divisioonassa.


title: Jevgeni Kisin

text: Jevgeni Igorevitš Kisin (; s. 10. lokakuuta 1971 Moskova) on venäläinen pianisti.


title: Jevgeni Kisin

text: Kisin syntyi Moskovassa juutalaiseen perheeseen. Jo 11 kuukauden ikäisenä hänen kerrotaan hyräilleen Alla-sisarensa pianolla soittaman Bachin sävellyksen melodian mukana. Kisin aloitti piano-opinnot 6-vuotiaana tunnetussa Gnesin-instituutin lahjakkaille lapsille tarkoitetussa musiikkikoulussa. Hänen opettajanaan oli Anna Pavlovna Kantor, jolta hän edelleenkin saa opetusta.


title: Jevgeni Kisin

text: Jevgeni Kisin debytoi 12 vuoden iässä Wolfgang Amadeus Mozartin pianokonserton nro 20 (KV 466) solistina ja piti ensimmäisen soolokonsertinsa vuotta myöhemmin Moskovassa. Hänen poikkeukselliset lahjansa tulivat kansainväliseen tietoisuuteen, kun hän levytti vuonna 1984 Frédéric Chopinin molemmat pianokonsertot Moskovan filharmonisen orkesterin solistina.


title: Jevgeni Kisin

text: Kisin on saanut lukuisia palkintoja ja tunnustuksia. Toukokuussa 2001 hänelle myönnettiin Manhattan School of Musicin kunniatohtorin arvo ja vuonna 2005 Herbert von Karajan -palkinto. Vuonna 2006 hän sai Grammy-palkinnon parhaasta solistiesityksestä sekä Echo-palkinnon jo toista kertaa.


title: Jevgeni Kisin

text: Kisin tunnetaan erityisesti keskeisen romanttisen pianokirjallisuuden, kuten Chopinin, Robert Schumannin ja Franz Lisztin, tulkkina. Kisin itse kuitenkin pitää suosikkisäveltäjänään Johann Sebastian Bachia. Hän vieraillut Suomessa 1990-luvulta alkaen ja esiintynyt muun muassa Korsholman musiikkijuhlilla ja Tampereella.


title: Ignatius Donnelly

text: Ignatius Loyola Donnelly (3. marraskuuta 1831 – 1. tammikuuta 1901) oli Yhdysvaltain kongressin jäsen, populisti ja kirjailija. Hänet tunnetaan parhaiten hänen Atlantista koskevasta kirjastaan "Atlantis: The Antediluvian World" (Atlantis, kadonnut manner).


title: Ignatius Donnelly

text: Donnelly syntyi Philadelphiassa, Pennsylvaniassa, opiskeli lakia ja pääsi lakimiesten ammatilliseen yhdistykseen "Bar associationiin" 1852. Vuonna 1855 hän nai Katherine McCaffreyn, jonka kanssa hän sai kolme lasta. Hän muutti Minnesotaan 1857, jossa hän asettui Dakotan piirikuntaan. Yhdessä useiden kumppaneidensa kanssa Donnelly perusti yhteisön nimeltä Nininger City. Kuitenkin Yhdysvaltojen "vuoden 1857 paniikki" lopetti yritykset osuustoiminnallisesta viljelystä, ja yhteisö jätti Donnellyn syviin velkoihin.


title: Ignatius Donnelly

text: Donnelly siirtyi politiikan pariin ja hän toimi Minnesotan varakuvernöörinä vuosina 1860–1863. Hän oli Minnesotan republikaanien kongressiedustaja 1863–1868 ja senaattori 1874–1878. Donnelly ajoi "Freedmen's Bureaun" mahdollisuutta tarjota koulutusta vapautetuille orjille, jotta he voisivat suojella itseään kunhan virasto olisi lakkautettu. Donnelly oli myös yksi varhaisista naisten äänioikeuden puolestapuhujista.


title: Ignatius Donnelly

text: Minnesotan senaatista lähtönsä jälkeen 1878 Donnelly palasi lakiasioiden ja kirjoittamisen pariin. Vuonna 1882 hän julkaisi parhaiten tunnetun teoksensa "Atlantis: The Antediluvian World", jossa hän esitteli teoriansa myyttisen Atlantiksen mantereen uppoamisesta. Tämän jälkeen hän toimi organisoijana Minnesotan "Farmers' Alliancessa". Donnelly pyrki kansalliseen politiikkaan 1892, kirjoittaen alustuksen "People's Party-puolueen" "Omaha platformiin". Hän oli People's Partyn ehdokas Yhdysvaltojen varapresidentin virkaan vuonna 1900.


title: Ignatius Donnelly

text: Donnellyn vaimo Katherine kuoli 1894, ja neljä vuotta myöhemmin Donnelly avioitui sihteerinsä Marion Hansonin kanssa. Donnelly kuoli 1. tammikuuta 1901 Minneapolisissa, ja hänet on haudattu Calvaryn hautausmaalle St. Pauliin Minnesotaan. Hänen henkilökohtaiset paperinsa on arkistoitu Minnesota Historical Societyyn.


title: HOPS

text: Lyhenne HOPS voi tarkoittaa:


title: Evan Rachel Wood

text: Evan Rachel Wood (s. 7. syyskuuta 1987 Raleigh, Pohjois-Carolina) on yhdysvaltalainen näyttelijä.


title: Evan Rachel Wood

text: Woodin isä on näyttelijä, teatteriohjaaja Ira David Wood III ja äiti näyttelijä Sara Lynn Moore. Hänen isoveljensä Ira David IV on myös näyttelijä ja hänen tätinsä Carol Winstead Wood on työskennellyt elokuva-alalla päälavastajana. Woodilla on myös kaksi muuta veljeä, Dana ja Thomas sekä sisko Aden. Woodin isä on kristitty ja äiti juutalainen.


title: Evan Rachel Wood

text: Ensimmäinen näytelmä, jossa Wood esiintyi, oli Dickensin "Joululaulu" ("A Christmas Carol"), joka esitettiin hänen isänsä johtamassa A Theatre In The Park -teatterissa Raleigh’ssa. Hän oli esityksen aikaan vain muutaman kuukauden ikäinen. Kahdeksan vuoden iässä hän esitti Helen Kelleriä isänsä ohjaamassa versiossa näytelmästä "Ihmeidentekijä" ("The Miracle Worker"). Vuonna 1994 Wood teki ensiesiintymisensä televisiossa televisioelokuvissa "In the Best of Families: Marriage, Pride & Madness" ja "Search for Grace". Seuraavana vuonna hän esiintyi kahdessa televisioelokuvassa ja lisäksi yhdessä sarjan "Piru irti" ("American Gothic") jaksossa. Hän esitti Rose Russellin roolia myöhemmin myös kahdessa muussa sarjan jaksossa vuonna 1996.


title: Evan Rachel Wood

text: Woodin ensimmäinen pääosarooli elokuvassa oli Harriet Frankovitzin osa vuonna 1998 ilmestyneessä pienen budjetin draamaelokuvassa "Tunneli Kiinaan" ("Digging to China"), jonka muissa päärooleissa esiintyivät Kevin Bacon ja Mary Stuart Masterson. Vuosina 1998–1999 hän esitti Chloe Watersin roolia televisiosarjassa "Pimeyden sydän" ("Profiler") ja vuosina 1999–2002 hänellä oli vakituinen rooli Jessie Sammlerina, Billy Campbellin esittämän Rick Sammlerin tyttärenä, draamasarjassa "Vielä kerran" ("Once and Again"). Vuonna 2001 hänellä oli pääosarooli elokuvassa "Pikku salaisuuksia" ("Little Secrets").


title: Evan Rachel Wood

text: Läpimurtonsa Wood teki näyteltyään pääosaroolia vuonna 2003 ensi-iltansa saaneessa elokuvassa "Kolmetoista". Hän ansaitsi Tracy Louise Freelandin roolista useita palkintoehdokkuuksia. Hän oli ehdolla muun muassa Golden Globen ja SAG-palkinnon saajaksi sarjassa paras naispääosa. Saman vuoden lopulla sai ensi-iltansa Ron Howardin ohjaama "Kadoksissa" ("The Missing"), jossa hän esittää rikollisjoukon kaappaamaa Lilly Gilkesonia. Vuonna 2005 hän esiintyi elokuvissa "Kiukun parempi puoli" ("The Upside of Anger"), "Pretty Persuasion" ja "Down in the Valley" ja vuonna 2006 hän toimi ääninäyttelijänä elokuvan "Asterix ja viikingit" englanninkielisessä versiossa sekä elokuvassa "Huisi hai" ("Shark Bait"). Hän esiintyi vuonna 2005 myös Bright Eyes -yhtyeen kappaleen "At the Bottom of Everything" ja Green Day -yhtyeen kappaleen "Wake Me Up When September Ends" musiikkivideoilla ja vuonna 2007 Marilyn Mansonin kappaleen "Heart-Shaped Glasses" musiikkivideolla.


title: Evan Rachel Wood

text: Woodin myöhempiä rooleja ovat olleet muun muassa Mickey Rourken esittämän Randy ”The Ram” Robinsonin tyttären Stephanien rooli elokuvassa "The Wrestler – painija" ("The Wrestler") vuodelta 2008 ja vampyyrikuningatar Sophie-Anne Leclerqin rooli HBO:n televisiosarjassa "True Blood", jossa hän teki ensiesiintymisensä vuonna 2009. Hän oli vuonna 2011 ehdolla Emmy-palkinnon ja vuonna 2012 Golden Globen saajaksi suorituksestaan Veda Piercen roolissa HBO:n minisarjassa "Mildred Pierce".


title: Evan Rachel Wood

text: Vuodesta 2016 Wood on esittänyt androidi Dolores Abernathya HBO:n tieteissarjassa "Westworld".


title: Evan Rachel Wood

text: Wood esitti vuonna 2002 kappaleet ”Christmas Isn't Christmas Without You” ja ”Silver and Gold” eri esittäjien joululevyllä "School's Out! Christmas". Vuonna 2012 julkaistiin hyväntekeväisyysalbumi "", jolla Wood esittää kappaleen ”I'd Have You Anytime”.


title: Evan Rachel Wood

text: Vuonna 2016 Wood muodosti elektropop-duon Rebel and a Basketcase yhdessä multi-instrumentalisti Zach Villan kanssa.


title: Evan Rachel Wood

text: Wood avioitui lokakuussa 2012 englantilaisen näyttelijän Jamie Bellin kanssa, jonka kanssa oli seurustellut vuosina 2005–2006 ja uudelleen vuodesta 2011. Parilla on yksi lapsi, heinäkuussa 2013 syntynyt poika. Bell ja Wood esiintyivät yhdessä Green Dayn musiikkivideolla ”Wake Me Up When September Ends” vuonna 2005. Pari erosi vuonna 2014 kahden avioliittovuoden jälkeen.


title: Evan Rachel Wood

text: Ennen liittoa Bellin kanssa Wood oli vuonna 2010 kihloissa muusikko Marilyn Mansonin kanssa. Tammikuussa 2017 Wood kihlautui yhtyetoverinsa Zach Villan kanssa. He purkivat kihlauksen saman vuoden syyskuussa.


title: Evan Rachel Wood

text: Wood on kertonut julkisesti olevansa biseksuaali.


title: Petrimalja

text: Petrimalja on eräänlainen bakteeriviljelyastia. Petrimalja nimettiin saksalaisen bakteriologin Julius Richard Petrin (1852–1921) mukaan, joka keksi sen 1877 työskennellessään apulaisena Robert Kochin kanssa.


title: Petrimalja

text: Mikrobiologiassa käytetään usein petrimaljoja, joissa on agaria viljelyaineena. Astia täytetään osittain lämpimällä agar-nesteellä, jossa on tietty yhdistelmä ravintoaineita, suoloja ja aminohappoja sekä mahdollisesti antibiootteja. Agarin jähmetyttyä astialle laitetaan mikrobinäyte.


title: Petrimalja

text: Petrimaljoja voidaan käyttää myös moniin muihin tarkoituksiin ilman agaria, kuten soluviljelyyn. Tyhjissä petrimaljoissa voidaan myös tutkia kasvien itämistä, pienten eläinten käyttäytymistä tai käyttää päivittäisissä laboratoriotehtävissä, kuten nesteiden kuivaamisessa uunissa tai näytteiden kantamisessa ja varastoimisessa.


title: Melanie Thornton

text: Melanie Janene Thornton (13. toukokuuta 1967 – 24. marraskuuta 2001) oli Yhdysvalloista kotoisin ollut saksalaisen eurodanceyhtyeen La Bouchen laulaja. Thornton kuoli lento-onnettomuudessa vuonna 2001, vain kolme kuukautta Aaliyahin lento-onnettomuuden jälkeen ja vain kaksi päivää ennen singlensä julkaisua.


title: Melanie Thornton

text: Melanie Thornton lauloi ennen La Bouche -yhtyettä 90-luvun alkupuolella useissa lyhytaikaisissa eurodance-projekteissa, joiden levytykset jäivät vain yhteen tai muutamaan singlejulkaisuun. Hänen persoonallinen lauluäänensä on kohtalaisen helposti tunnistettavissa näissä levytyksissä.


title: Melanie Thornton

text: Le Click-projektin tuottajat pyysivät Melanieta mukaansa yhtyeen laulajaksi, mutta samanaikaisesti häntä oltiin värväämässä myös La Bouchen päälaulajaksi. Melanie lauloi molemmissa projekteissa yhden kappaleen, Le Clickin "Tonight Is The Night" ja La Bouchen "Sweet Dreams". Melanie päätti itse jäädä päälaulajaksi siihen yhtyeeseen, jonka kappale menestyy parhaiten markkinoilla. Niinpä La Bouchen "Sweet Dreams"-kappaleesta tuli menestyneempi ja Melanie jäi La Bouchen päälaulajaksi.


title: Melanie Thornton

text: ""Ei ole takeita siitä, että elämme huomenna. Siksi elän joka päivä niin kuin se olisi viimeinen."" (Melanie Thornton)


title: Etelä-Savon Vihreät

text:
Etelä-Savon Vihreät ry oli Etelä-Savon vaalipiirissä toiminut Vihreän liiton piiriyhdistys. Vuodesta 2013 lähtien piiri on ollut osa
Kaakkois-Suomen vihreitä. Vihreiden kansanedustajana Etelä-Savosta toimi viimeksi 2007-2011 Heli Järvinen.


title: Keski-Suomen Vihreät

text: Keski-Suomen Vihreät on Keski-Suomen vaalipiirissä toimiva Vihreän liiton piiriyhdistys. Sen puheenjohtaja vuodesta 2016 on ollut Meri Lumela ja varapuheenjohtaja vuodesta 2014 Petri Vähäkangas. Vihreillä on yksi kansanedustaja Keski-Suomesta, Touko Aalto.


title: Kaakkois-Suomen vihreät

text: Kaakkois-Suomen vihreät on Kaakkois-Suomen vaalipiirissä toimiva Vihreän liiton piirijärjestö. Sen puheenjohtaja on Katja Andrejev. Vuoden 2012 loppuun asti yhdistys toimi vanhan Kymen vaalipiirin piirijärjestönä, mutta toimialue on sen jälkeen kattanut myös entisen Etelä-Savon vaalipiirin. Kaakkois-Suomen Vihreistä valittiin vuonna 2015 eduskuntaan kansanedustajaksi Heli Järvinen.


title: Kaakkois-Suomen vihreät

text: Kaakkois-Suomen Vihreiden jäsenjärjestöjä ovat


title: Lapin vihreät

text: Lapin vihreät on Lapin vaalipiirissä toimiva Vihreän liiton piirijärjestö. Yhdistys on perustettu vuonna 1986. Sen puheenjohtaja on Satu Kuha. Yhdistyksen kotipaikka on Rovaniemi. Vihreät eivät ole koskaan saaneet vaalipiiristä kansanedustajia.


title: Lapin vihreät

text: Lapin vihreiden paikallisia ja alueellisia jäsenjärjestöjä ovat Lapin vihreä seura, Lapin vihreät nuoret ja opiskelijat, Lapin vihreät naiset, Lounais-Lapin vihreät ja Rovaniemen vihreät. Näistä Lapin vihreät nuoret ja opiskelijat, Lapin vihreät naiset ja Lapin vihreä seura kattavat alueellisesti koko vaalipiirin.


title: Lapin vihreät

text: Vuoden 2007 eduskuntavaaleissa Lapin vihreät oli vaaliliitossa kokoomuksen kanssa ja asetti kaksi ehdokasta. Vihreiden ehdokas pääsi varasijalle.


title: Lapin vihreät

text: Kunnallisvaalit 2008 menivät Lapin Vihreiden osalta hyvin. Äänimäärä ja -osuus nousivat. Vihreät sai yhden lisäpaikan myös Lapin maakuntavaltuustoon.


title: Lapin vihreät

text: Parhaan kuntakohtaisen tuloksen Lapin vihreät saavutti vuoden 1991 vaaleissa Inarissa: peräti 13 prosenttia äänestäneistä kannatti vihreitä.


title: Oulun vaalipiirin Vihreät

text: Oulun vaalipiirin Vihreät ry on Oulun vaalipiirissä toimiva Vihreän liiton piiriyhdistys. Sen puheenjohtaja on Marja Lähde ja varapuheenjohtaja Katarina Timisjärvi. Toiminnanjohtajana on Anni Rekilä. Vuosina 1987–2011 Vihreiden kansanedustajana Oulun vaalipiiristä toimi Erkki Pulliainen, 2011-2015 Satu Haapanen ja vuodesta 2015 alkaen Hanna Halmeenpää.


title: Pirkanmaan Vihreä liitto

text: Pirkanmaan Vihreä Liitto ry (lyh. Pirvi) on Pirkanmaan vaalipiirissä toimiva Vihreän liiton piiriyhdistys. Sen puheenjohtaja on Ville Hämäläinen ja varapuheenjohtaja Heli Piirainen. Piirin toiminnanjohtajana toimii Mari Tuominen.


title: Pirkanmaan Vihreä liitto

text: Pirvi on pirkanmaalaisten vihreiden yhdistysten oma järjestö, joka tukee eri puolilla maakuntaa tapahtuvaa vihreää toimintaa, tiedottaa tapahtumista ja herättää keskustelua vihreistä teemoista.Vuonna 1983 eduskuntaan valittiin ensimmäiset kaksi vihreää kansanedustajaa villeiltä listoilta. Vaalien jälkeen vihreät kokoontuivat Tampereelle Varalan opistoon. Koolla oli noin 300 ihmistä. Media odotti puolueen perustamista, mutta vihreät päättivät pysyä vapaamuotoisena liikkeenä, jossa jäsenkirjoja ei kysellä.


title: Pirkanmaan Vihreä liitto

text: 1984 kunnallisvaaleissa Tampereella meni läpi neljä ehdokasta ja vihreät saivat valtuutettuja myös Kangasalle, Lempäälään, Nokialle, Pirkkalaan, Ylöjärvelle, Valkeakoskelle ja Mänttään. Pirkanmaalaiset vihreät järjestäytyivät "Vastedes"-yhdistykseksi – sen idea oli toimia sekä kulttuurin, politiikan että vaihtoehtoisen talouden alalla. Kaksi ensin mainittua tavoitetta toteutuivat, kolmas jäi vähemmälle huomiolle. Nykyisin Vastedes jatkaa toimintaansa vihreänä kulttuuriyhdistyksenä.


title: Pirkanmaan Vihreä liitto

text: 1987 eduskuntavaaleissa vihreät saivat valtakunnallisesti läpi jo neljä kansanedustajaa. Pirkanmaalta ei vielä saatu vihreää kansanedustajaa. Ehdokkaita oli seitsemästä kunnasta.


title: Pirkanmaan Vihreä liitto

text: 1988 kunnallisvaaleissa vihreät menettivät paikkoja: Tampereella meni läpi 3, Pirkkalassa 2, Lempäälässä 1 ja Nokialla 1. Kangasalla meni läpi 5 sitoutumatonta, joukossa myös vihreitä. Nyt oli tarvetta tehostaa toimintaa ja Pohjois-Hämeeseenkin perustettiin vaalien jälkeen Vihreän liiton piirijärjestö, Pohjois-Hämeen vihreät. Ensimmäinen puheenjohtaja oli tamperelainen Jouko Havu.


title: Pirkanmaan Vihreä liitto

text: 1991 eduskuntavaaleissa Pirkanmaa sai ensimmäisen kansanedustajansa, Satu Hassin. Valtakunnallisesti vihreät saivat tuolloin 10 edustajaa. Vihreä voittoputki jatkui kunnallisvaaleissa seuraavana vuonna. Tampereelta meni läpi 7 valtuutettua ja valtuutettuja saatiin lisää useissa Pirkanmaan kunnissa. Nokialla, Pirkkalassa ja Lempäälässä valtuutettujen määrä kasvoi ja uusina kuntina läpi saatiin ehdokkaita Pälkäneellä, Hämeenkyrössä ja Orivedellä. Useita paikallisyhdistyksiä perustettiin eri Pirkanmaan kuntiin.


title: Pirkanmaan Vihreä liitto

text: Pirkanmaan vihreät ovat vaikuttaneet aktiivisesti omien kuntiensa asioihin, mutta myös valtakunnalliseen politiikkaan Vihreän liiton kautta. Liiton johtotehtävissä tai muina vaikuttajina ovat olleet Pirkanmaalta puheenjohtaja Satu Hassin lisäksi mm. Anne Brax (eduskuntasihteerinä ja ministerin erityisavustajana), Katariina Poskiparta (puoluesihteerinä ja ministerin erityisavustajana) ja Pauli Välimäki (Vihreän Langan päätoimittajana ja liiton varapuheenjohtajana). Lisäksi liiton valtuuskunnassa ja hallituksessa on säännöllisesti ollut pirkanmaalaisia edustajia (mm. piirin puheenjohtajana toiminut Martti Lundén).


title: Pirkanmaan Vihreä liitto

text: Vuoden 1999 eduskuntavaaleissa Pirkanmaa sai hallitukseen toisen vihreän ministerin, kun Paavo Lipposen laajaan sateenkaarihallitukseen nimitettiin Satu Hassi. Vuoden 2000 kunnallisvaalien hyvän tuloksen myötä Vihreät pääsivät mukaan Pirkanmaan maakuntavaltuustoon. Rosa Meriläinen valittiin 2001 Vihreiden varapuheenjohtajaksi. Pirkanmaa sai ensimmäistä kertaa kaksi kansanedustajaa vuoden 2003 eduskuntavaaleissa Rosa Meriläisen ja Satu Hassin jakaessa suurimman osan vihreille annetuista pirkanmaalaisäänistä.


title: Pirkanmaan Vihreä liitto

text: Eduskuntavaaleissa 2003 Vihreä liitto sai Pirkanmaan vaalipiirissä 20 050 ääntä, 9,7 %:a äänistä, mikä merkitsi 2,9 %:n lisäystä vuoden 1999 eduskuntavaaleihin verrattuna.


title: Pohjois-Savon vihreät

text: Pohjois-Savon Vihreät oli Pohjois-Savon vaalipiirissä toiminut Vihreän liiton piirijärjestö. Vuoden 2013 alussa piiri yhdistyi Pohjois-Karjalan Vihreiden kanssa muodostaen Savo-Karjalan vihreät. Vihreät ei koskaan saanut kansanedustajaa Pohjois-Savosta.


title: Satakunnan Vihreät

text: Satakunnan Vihreät ry on Satakunnan vaalipiirissä toimiva Vihreän liiton piiriyhdistys. Sen puheenjohtaja on vuonna 2016 Kaarina Ranne, varapuheenjohtaja Reetta Hulmi ja toiminnanjohtaja Minna Haavisto.


title: Satakunnan Vihreät

text: Satakunnassa on yhteensä 8 vihreää kaupungin/kunnanvaltuutettua Porissa (3): Sanna Grönmark, Kaarina Ranne ja Anne Liinamaa; Raumalla (2): Pasi Alonen ja Merja Elo; Kankaanpäässä (1): Irmeli Elomaa; Ulvilassa (1): Matti Lankiniemi sekä Huittisissa (1): Ida Välimaa. Lisäksi vihreillä on kaksi paikka maakuntavaltuustossa (Anne Liinamaa, Pori ja Pasi Alonen, Rauma).


title: Vaasan vaalipiirin vihreät

text: Vaasan vaalipiirin vihreät () on Vaasan vaalipiirissä toimiva Vihreän liiton piirijärjestö. Sen puheenjohtaja on Laura Ala-Kokko ja toiminnanjohtaja Suvi Syrjä.


title: Vaasan vaalipiirin vihreät

text: Puolueella ei ole kansanedustajaa Vaasan vaalipiirissä, mutta valtuutettuja on kuitenkin muutamassa kaupungissa.


title: Pascal Chimbonda

text: Pascal Chimbonda (s. 21. helmikuuta 1979 Les Abymes, Guadeloupe) on ranskalainen jalkapalloilija, pelipaikaltaan puolustaja.


title: Pascal Chimbonda

text: Chimbonda edustaa tällä hetkellä Englannin Valioliigan Tottenhamia. Aiemmin hän on edustanut Le Havrea, Bastiaa, Wigania ja Tottenhamia ja Sunderlandia.


title: Pascal Chimbonda

text: 26. tammikuuta 2009 Chimbonda palasi Tottenhamiin oltuaan poissa joukkueesta vain kuusi kuukautta, kun siirto Tottenhamista Sunderlandiin oli kesällä 2008 varmistunut. Tottenham rekisteröi Chimbondan 15 minuuttia liian myöhään Valioliigajoukkueeseensa, joten Chimbonda ei ole vielä edustuskelpoinen 27. tammikuuta pelattavassa Stoke City pelissä.


title: Pascal Chimbonda

text: Chimbonda on pelannut myös Ranskan maajoukkueessa. Hän kuului Ranskan joukkueeseen vuoden 2006 MM-kisoissa.


title: Luettelo Suomen sodanaikaisista lentokentistä

text: Kun Suomen Ilmavoimat siirtyi vähitellen 1920-luvun vesitasoista 1930-luvun puolivälistä eteenpäin maalentokoneisiin, muodostui tarpeelliseksi lisätä maalentokenttien määrää. Tätä ennen maakenttiä oli vain Santahaminan niin sanottu Sahara, Suur-Merijoki ja Utti. Toisen maailmansodan uhatessa määrää lisättiin varakenttien saamiseksi erilaisiin operatiivisiin tarpeisiin. Joillekin kentille siirrettiin osa laivueiden lentueista siksi, että pääkentät joutuivat hävittäjähyökkäysten ja pommitusten kohteiksi.


title: Dimităr Berbatov

text: Dimităr Ivanov Berbatov (, s. 30. tammikuuta 1981 Blagoevgrad, Bulgaria) on bulgarialainen jalkapalloilija, pelipaikaltaan hyökkääjä. Hän edustaa tällä hetkellä FC Kerala Blastersia ja on lukeutunut myös Bulgarian maajoukkueen avainpelaajiin.


title: Dimităr Berbatov

text: Berbatov aloitti jalkapalloilun Pirin Blagoevgrad -nimisessä joukkueessa, jota hänen isänsä, niin ikään Bulgarian maajoukkueessa pelannut Ivan Berbatov edusti. Ensimmäisen ammattilaissopimuksen Berbatov teki 17-vuotiaana TsSKA Sofian kanssa. Samana vuonna hän saavutti seurassa Bulgarian Cupin voiton. Vuonna 2001 Berbatov siirtyi Saksaan Bayer Leverkusenin riveihin. Leverkusenissa hänestä kehittyi huippuluokan maalintekijä.


title: Dimităr Berbatov

text: Tottenhamin riveihin Englantiin Berbatov siirtyi vuonna 2006. Hän nousi nopeasti seuran avainpelaajista. Kaudella 2006–2007 Berbatov teki 33 liigaottelussa 12 maalia. Seuraavalla kaudella bulgarialainen olikin Englannin suurseurojen ykköshankintakohteita. Chelsea tarjosi Berbatovista jopa 32 miljoonaa puntaa, mikä olisi ollut Englannin uusi siirtoennätys. 24. helmikuuta 2008 Berbatov voitti Englannin liigacupin Tottenhamissa, kun Tottenham voitti loppuottelussa Wembleyllä Chelsean 2–1. Hän teki tuossa ottelussa rangaistuspotkusta Tottenhamin 1–1-tasoitusmaalin. Kaudella 2007–2008 Berbatov onnistui 36 liigaottelussa 15 kertaa maalinteossa.


title: Dimităr Berbatov

text: Vuonna 2008 Berbatov siirtyi pitkien neuvottelujen jälkeen Manchester Unitediin 30,75 miljoonan punnan siirtosummalla. United-debyytissään 13. syyskuuta 2008 Berbatov sai tililleen yhden maalin johtaneen syötön, kun United hävisi Liverpoolille 2–1. Kaikkiaan hän viimeisteli ensimmäisellä kaudellaan 9 maalia 29 liigaottelussa. Kaudella 2009–2010 Berbatov pystyi kahteentoista maaliin. Kauden 2010–2011 hän aloitti loistavasti tehden muun muassa hattutempun Liverpoolia vastaan. Marraskuun 27. päivänä 2010 Berbatov sivusi Valioliigan yhden ottelun maaliennätystä tekemällä peräti viisi maalia Blackburn Roversia vastaan Unitedin 7–1-voittoon päättyneessä ottelussa. Samaan saavutukseen ovat aiemmin kyenneet vain englantilaiset Andrew Cole, Alan Shearer ja Jermain Defoe. Berbatovista tuli näin ensimmäinen ja toistaiseksi ainoa Valioliigassa viisi maalia yhdessä ottelussa tehnyt ulkomaalainen pelaaja.


title: Dimităr Berbatov

text: Vuonna 2012 Berbatov siirtyi Manchester Unitedista Fulhamiin.


title: Dimităr Berbatov

text: Bulgarian maajoukkueessa Berbatov debytoi vuonna 1999. Hänestä kehittyi yksi joukkueen tärkeimmistä pelaajista. Hän kuului Bulgarian joukkueeseen vuoden 2004 EM-kisoissa.


title: Dimităr Berbatov

text: Toukokuussa 2010 Dimităr Berbatov ilmoitti lopettavansa pelaamisen maajoukkueessa. Hän pelasi 78 maaottelua, joissa teki 48 maalia. Berbatov on maaleillaan Bulgarian ennätysmies.


title: Six Complete

text: Six Complete on Tasavallan Presidentin kuudes studioalbumi, joka julkaistiin 8. marraskuuta 2006.


title: Six Complete

text: Albumin kappale ”Last Night” on uusi versio alun perin Jukka Tolosen ensimmäisellä "Tolonen!" (1971) soololevyllä ilmestyneestä kappaleesta ja ”Dance” puolestaan Tasavallan Presidentin "Lambertland" (1974) -levyllä ilmestyneestä kappaleesta.


title: Six Complete

text: Levyn materiaalista julkaistiin 12. joulukuuta 2005 internetissä (alkuvuonna 2006 myös CD:nä) EP "Tasavallan Presidentti Six", joka sisältää kappaleet ”Blast from the Past”, ”Climb the Ladder” ja ”The Maze”.


title: Georgia-Pacific

text: Georgia-Pacific Corp. on yhdysvaltalainen ja maailman suurimpia metsäteollisuusyhtiöitä. Yhtiöllä on yli 55 000 työntekijää 300 toimipisteessä Yhdysvalloissa, Kanadassa ja 11 muussa maassa. Yhtiön pääkonttori sijaitsee Atlantassa. Yhtiö oli aiemmin pörssiyhtiö, mutta pörssilistaus päättyi, kun yhdysvaltalainen Kochin perheen omistama Koch Industries osti yhtiön osakekannan joulukuussa 2005.


title: Georgia-Pacific

text: Georgia-Pacific omisti vuoteen 2012 saakka Suomessa Georgia-Pacific Nordic Oy:n, jolla on pehmopapereita valmistava tehdas Nokialla. Vuonna 2012 GP möi Euroopan toiminnan ruotsalaiselle SCA:lle. Myös muualla Euroopassa GP omisti useita tehtaita, kuten esimerkiksi Britanniassa Spring Groven paperitehtaan (Oughtibridgen paperitehdas), joka kuului ennen Toppilan sellutehtaan omistaneeseen Dixonin perheyhtiöön.


title: Eino Kettunen

text: Eino Kettunen (13. toukokuuta 1894 Juuka – 15. elokuuta 1964) oli säveltäjä ja sanoittaja.


title: Eino Kettunen

text: Kettusen muistomerkki sijaitsee Juuan kirjastotalon vieressä, lähellä Kettusen kotitaloa.


title: Eino Kettunen

text: Kettusen tuotantoa esitti vuodesta 1995 alkaen Kuplettikööri. Vuosien myötä esiintyjäryhmä kuihtui ja alkuperäisestä kokoonpanosta on jäljellä vielä Hannu Musakka, joka on ottanut käyttöönsä Kupletööri - nimikkeen ja joka viittaa edeltäjäänsä Kuplettikööriin. Kettusen kupletteja on esitetty mm. Kaustisen Folk Music Festival - tapahtumassa vuodesta 1996 alkaen vuosittain ja edelleen. Kupletööri Hannu Musakka jatkaa Kettusen ja Kuplettiköörin perinnettä, joten ohjelmisto sisältää siten vain ja ainoastaan Eino Kettusen lauluja.


title: Nebojša Radmanović

text: Nebojša Radmanović (, s. 1. lokakuuta 1949 Gračanica, Jugoslavia) on bosniahertsegovinalainen serbipoliitikko. Hänet valittiin 1. lokakuuta 2006 nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa. Hänet valittiin uudelle kaudelle 2010. Radmanović edustaa serbien nationalistista Riippumattomien sosiaalidemokraattien liittoa (Савез независних социјалдемократа). Radmanović on opiskellut Belgradin yliopiston filosofian laitoksella ja on entinen Serbitasavallan parlamentin jäsen.


title: Željko Komšić

text: Željko Komšić (s. 20. tammikuuta 1964, Sarajevo, Jugoslavia) on bosniahertsegovinalainen kroaattipoliitikko. Hänet valittiin 1. lokakuuta 2006 nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa. Hänet valittiin uudelle kaudelle 2010. Komšić on yksi Socijaldemokratska partija Bosne i Hercegovinen (SDP BiH) kolmesta varajohtajasta.


title: Željko Komšić

text: Komšić opiskeli lakia Sarajevon yliopistossa ja Edmund A. Walsh School of Foreign Servicessa Georgetown Universityssa Washingtonissa. Hän oli Bosnia ja Hertsegovinan ensimmäinen lähettiläs Serbia ja Montenegrossa.


title: Željko Komšić

text: Bosnian sodan aikana Komšić palveli Bosnia ja Hertsegovinan tasavallan armeijassa ja hänet palkittiin kultaisen liljan ansiomerkillä. Sodan jälkeen hän aloitti poliittisen uransa Sarajevon varapormestarina, Jugoslavian liittovaltion lähettiläänä ja oli kaksi kautta Novo Sarajevon kunnallishallituksen johdossa.


title: Željko Komšić

text: Komšić on nuorin presidenttineuvostoon koskaan valittu. Hänen valinnastaan tuli kiistanalainen, kun useat puolueet väittivät että Komšić olisi saanut suuren osan äänistään bosniakeilta. Hänen edeltäjänsä Ivo Miro Jović kieltäytyi eroamasta pitäessään itseään todellisena kroaattien edustajana ja väitti ettei Komšić saanut yhtään ääntä "tosikroaateilta."


title: Željko Komšić

text: Kansanryhmien huonojen suhteiden vuoksi muslimi- ja kroaattiedustajat Silajdžić ja Komšić lähettivät kesäkuussa 2007 kirjeen pääsihteeri Ban Ki-moonille, jossa he väittivät, että Bosnian serbitasavallan olemassaolo on kansanmurhan tulosta ja se pitäisi hajottaa.


title: Haris Silajdžić

text: Haris Silajdžić (s. 1. syyskuuta 1945) on bosniahertsegovinalainen poliitikko. Hänet valittiin 1. lokakuuta 2006 bosniakkien edustajaksi nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa.


title: Haris Silajdžić

text: Silajdžić saanut arvosanan arabian ja islamintutkimuksesta libyalaisesta yliopistosta.


title: Haris Silajdžić

text: Tri. Silajdžić oli 1990–1993 Bosnian ulkoministerinä ja 1993–1995 pääministerinä. Hän oli mukana lähetystössä, joka neuvotteli Daytonin sopimuksen, ja oli yksi sen äänekkäimpiä vastustajia sodan jälkeen. Hän kaatoi myös uuden, Daytonin sopimuksen jälkeisen, perustuslain estämällä sen hyväksymiseen tarvittavan 2/3 enemmistön. Hän vaatii osatasavaltojen lakkauttamista ja maalle yhtenäishallintoa.


title: Haris Silajdžić

text: Silajdžić on Sarajevon päämoskeijan imaamin poika. Siitä huolimatta hän joutui 1996 liian maltillisena SDA:n radikaalien jäsenten pahoinpitelemäksi. Silajdžić syytti hyökkäyksestä Alija Izetbegovićia.


title: Haris Silajdžić

text: Hän oli alun perin Izetbegovićin Demokraattisen toimintapuolueen (SDA) jäsen, mutta perusti oman puolueensa Bosnian ja Hertsegovinan puolesta (Stranka za Bosnu i Hercegovinu), jonka johtaja on.


title: Haris Silajdžić

text: Kansanryhmien huonojen suhteiden vuoksi muslimi- ja kroaattiedustajat Silajdžić ja Komšić lähettivät kesäkuussa 2007 kirjeen Yhdistyneiden kansakuntien pääsihteeri Ban Ki-moonille, jossa he väittivät, että Bosnian serbitasavallan olemassaolo on kansanmurhan tulosta, ja se pitäisi hajottaa.


title: Alan Greenspan

text: Alan Greenspan (s. 6. maaliskuuta 1926) on yhdysvaltalainen ekonomisti, joka oli Yhdysvaltojen keskuspankin puheenjohtaja 1987–2006.


title: Alan Greenspan

text: Eläkkeelle jäätyään Greenspan johtaa omaa konsulttiyhtiötään ja on ollut Britannian pääministeri Gordon Brownin neuvonantaja.


title: Alan Greenspan

text: Syyskuussa 2007 julkaistuissa muistelmissaan Greenspan arvosteli presidentti George W. Bushin hallintoa. "Elinikäiseksi libertaarirepublikaaniksi" tunnustautuva Greenspan arvosteli republikaanijohtoisen kongressin valtion varojen tuhlausta ja sanoi pyytäneensä presidentti Bushia estämään veto-oikeudellaan menojen kasvua, mihin tämä ei suostunut.


title: Alan Greenspan

text: Muistelmissaan Greenspan kirjoittaa, että Irakin sodassa oli suurelta osin kysymys öljystä, vaikka Yhdysvaltain ja Britannian virallisen kannan mukaan tavoitteena oli riisua Saddam Hussein joukkotuhoaseista ja lopettaa hänen "tukensa terrorismille."


title: Alan Greenspan

text: Greenspania on jälkikäteen syytetty siitä, että hän jätti huomiotta jo vuonna 2000 ilmaissut huolet Yhdysvaltain ns. subprime- tai roskalainoista, jotka johtivat pankkikriisiin vuoden 2007 alkupuolella.


title: Alan Greenspan

text:
Presidentti George W. Bushin hallinnossa pyrittiin vuoden 2000 Internet-kuplan jälkeen hakemaan kasvua uusista "finanssikeksinnöistä", kuten asuntokaupasta, joka tuki Bushin "omistajayhteiskunnan" filosofiaa.
Greenspanin johtama keskuspankki Fed harjoitti löysää rahapolitiikka, joka kannusti hakemaan kasvua riskisijoituksista. Edullisten lainaehtojen ansiosta tavalliset amerikkalaiset ottivat runsaasti asuntolainaa ja asuntojen hinnat nousivat keinotekoisen korkeiksi.
Yhdysvaltain kulutusta ja velkaantumista rahoitti lähinnä Kiinan valtio, joka osti yli puolet Yhdysvaltain valtion joukkolainoista vielä vuonna 2006.


title: Leviathan (yhtye)

text: Leviathan on vuonna 1998 perustettu yhdysvaltalainen black metal -yhtye. Sen ainoa jäsen on Jef "Wrest" Whitehead. Yhtyeen musiikki yhdistelee depressiivistä black metallia ja dark ambientia.


title: Leviathan (yhtye)

text: Neljän kokopitkän studioalbumin lisäksi Leviathan on julkaissut vuosina 1998-2002 ainakin 13 demoa, joista suurin osa kestää yli tunnin. Yhtye on julkaissut myös lukuisia split-levyjä mm. Xasthurin ja Crebainin kanssa, tehnyt yhteistyötä yhdysvaltalaisen drone doom -yhtye Sunn O))):n sekä Nachtmystiumin kanssa. Wrest soittaa myös Twilightissa ja Hate Meditationissa virallisena jäsenenä.


title: Leviathan (yhtye)

text: Wrestillä oli lyhyen aikaa myös Lurker of Chalice -niminen projekti, joka keskittyi Leviathania kokeellisempaan musiikkiin. Leviathanin albumi "Massive Conspiracy Against All Life"n piti alun perin julkistaa Lurker of Chalicen nimissä, mutta Wrest päätti lopettaa sivuprojektinsa keskittyäkseen jälleen Leviathaniin, julkaisten uuden albuminsa sen nimissä.


title: Leviathan (yhtye)

text: Yhtye oli jäissä vuosien 2008-2011 välisen ajan johtuen Wrestiä vastaan nostetuista väkivaltarikossyytteistä. Wrest todettiin syyttömäksi ja hän palasi Leviathanin pariin julkaisemalla uuden albumin "True Traitor, True Whore."


title: Leviathan (yhtye)

text: Näiden lisäksi Leviathan on julkaissut kokoelmia vanhoista demoista, sekä uudelleenjulkaistun "The Speed of Darkness" -splitin ilman Iuvenesin kappaleita.


title: Mensuraalinotaatio

text: Mensuraalinotaatio eli mensuraalinuottikirjoitus ( 'mitta') osoittaa musiikin rytmiä nuottien aika-arvoilla. Se otettiin käyttöön vuonna 1250. Järjestelmä oli käytössä 1200–1600-luvulla, ja se on nykyisen viivastonotaation edeltäjä.


title: Countess

text: Countess on alankomaalainen metalliyhtye, jonka omalaatuinen ja melko kitarapainotteinen, karkea musiikki on saanut vaikutteita vanhoista black metal -yhtyeistä, kuten Venomista, Bathorysta ja Hellhammerista. Heavy metal -vaikutteita yhtye on saanut muun muassa Manowarilta ja Manilla Roadilta.


title: Nokian Paperi

text: Nokian Paperi on nykyisin ruotsalaiseen Essity -yhtiöön kuuluva pehmopaperitehdas. Se kuului aiemmin SCA -metsäteollisuusyhtiöön. Tehdas sijaitsee Nokian kaupungissa Tampereen naapurissa. Nokian paperitehtaalla valmistetaan kotitalouksille ja suurtalousasiakkaille pehmopaperiin perustuvia kertakäyttöisiä hygienia- ja kattamisalan kulutustuotteita. Yhtiön tuotemerkkejä ovat Lotus Soft Embo, Emilia, Luonnonystävän, Royal, Nessu ja Lotus Professional.


title: Nokian Paperi

text: Tehtaan tuotantokapasiteetti on noin 75 000 tonnia vuodessa (kolmella koneella 134 700). Tehtaalla on henkilöstöä noin 330, ja liikevaihto on noin 133 miljoonaa euroa. Tehtaan työntekijöitä edustaa Paperiliiton Nokian osasto n:o 2 r.y. (aiemmin lisäksi Paperiliiton Nokian osasto n:o 64 r.y.).


title: Nokian Paperi

text: Fredrik Idestam rakensi puuhiomon vuonna 1865. Ennen hiokkeen valmistamista Suomessa tehtiin paperia vain lumpuista. Ensimmäinen paperitehdas valmistui Nokialle vuonna 1880. 1910-luvulla käytössä oli puuhiomo, selluloosatehdas, paperitehdas ja voimalaitos. Paperin vuosituotanto oli 6000 t. Vuonna 1938 paperia tuotettiin 12 000 tonnia. 1950-luvulla paperia valmistettiin jo 27 000 tonnia.


title: Nokian Paperi

text: 1960-luvulla tehdas keskittyi pehmopaperintuotantoon. Nokian Paperitehtaalla tuotettiin myös hedelmien suojapapereita, jotka käsiteltiin "bifenyylillä". Altistuminen aineelle aiheutti tehtaalla kuolemantapauksia 1970-luvulla ja kiinnitti valtiovallan huomion työsuojelun kehittämiseen. Aihetta nosti esille vuonna 1970 esitetty televisioteatterin poliittinen kabaree 1000 ja yhden työn tarinat ja siinä Nokian paperitehdasta käsitellyt laulu "Esko Kulonen".


title: Nokian Paperi

text: Nokia BT oli 1980-luvulla Euroopan toiseksi suurin pehmopaperiyhtiö (tuotanto 165 000 t vuodessa). Nokian keskittyessä matkaviestintään Nokian Paperi myytiin amerikkalaiselle James River -yhtiölle 1989, josta muodostui yritysjärjestelyjen seurauksen Fort James Suomi Oy vuonna 1997 ja edelleen Georgia Pacific Finland Oy vuoden 2001 sekä Georgia-Pacific Nordic Oy vuoteen 2012 saakka.


title: Nokian Paperi

text: Georgia-Pacificin Euroopan-pehmopaperitoiminnot siirtyivät vuonna 2012 ruotsalaisen SCA:n omistukseen.


title: Nokian Paperi

text: Alkuperäisten paperikoneiden I-III rakennukset ovat Upofloorin käytössä. Paperikoneet V-VII eli I-III ja IV-V (ks. alla) siirrettiin nykyiseen Jyränmaan paperitehtaaseen vuosina 1953–1954. Ensimmäinen Jyränmaan tehtaan laite oli amerikkalainen Hamblett-arkkileikkuri. Tällä hetkellä tehtaassa on kaksi tuotantokäytössä olevaa paperikonetta, yksi kone reservissä ja yksi museoituna tehtaan kellarissa. Paperia on tuotettu vuositasolla seuraavasti:Paperikoneiden tarvitsema massana käytetään osittain uusiomassaa, jota tuotetaan siistauslaitoksessa keräyspaperista. Laitos toimii entisen sellutehtaan valkaisimo-, kuivaamo- ja varastotiloissa. Muu massa ostetaan sellun toimittajilta. Nokian paperitehtaalla toimi hiomo 113 vuotta. Hiomo pysäytettiin 31.3.1981 ja selluloosatehdas 30.8.1985. Sellutehdas oli käynnistynyt vuonna 1957. Valkaisulaitos on käynnistynyt vuonna 1976 valkaisulaitos ja spriitehdas vuonna 1977 (suljettu myöhemmin).


title: Nokian Paperi

text: Sellutehtaalla oli lisäksi kuivauskoneita (kuva)


title: Nokian Paperi

text: Museopaperikone on tehtaan kellarissa sijaitseva toimintakuntoinen paperikone PK5, "Manta" tai "Varsa". Kone oli toiminnassa 1911–16.6.1976. Kone on Füllner-merkkinen MG-paperikone jenkkisylintereineen ja siinä on valta-akselikäyttö. Valta-akselia pyörittää sähkömoottori ja akselilta käyttövoima johdetaan sylintereille ja teloille lattahihnoilla. Koneessa on puinen painovoimatoiminteinen perälaatikko. Viimeisenä toimintavuotenaan se tuotti 45 t paperia.


title: Nokian Paperi

text: Kone sijaitsi ennen entisessä lumpputehtaassa tehdasalueen toisessa päässä. Tehtaan silloinen T&K johtaja Kari Ebeling kunnosti koneesta museopaperikoneen ja sopi Teknillisen korkeakoulun Puunjalostajakillan kanssa koneen ylläpidosta teekkaritoimintaan soveltuvaa palkkiota vastaan. Tätä varten Puunjalostajakillalla on nimetyt toimihenkilöt (Konemestari ja Nuorempi konemestari) koneen ylläpitoa varten. Koneella on myös ajettu huviajoa tuotannollisen toiminnan päättymisen jälkeen.


title: Nokian Paperi

text: Höyryvoimalaitos on Nokianvirran Energia Oy:n omistuksessa.


title: Pucallpa

text: Pucallpa on perulainen Amazon-joen ympäristössä sijaitseva satamakaupunki. Vuonna 2007 siellä asui 272 616 henkeä. Kaupunki perustettiin 13. lokakuuta 1888. Pucallpa on tärkeä liikenteen solmukohta sillä Limaan yhdistävä "Carretera central" päättyy Pucallpaan, josta sademetsäalueen kaupunkeihin kuten Iquitokseen tavarakuljetukset hoidetaan jokilaivoilla.


title: Adil Kaouch

text: Adil Kaouch (, s. 1. tammikuuta 1979) on marokkolainen maasto- ja keskimatkojen juoksija.


title: Adil Kaouch

text: Kaouch aloitti kansainvälisen kilpauransa vuonna 1998, jolloin hän sijoittui maastojuoksun MM-kisoissa Marrakechissä nuorten sarjan kymmenenneksi sekä voitti nuorten maailmanmestaruuden 1 500 metrin juoksussa ajalla 3.42,43. Seuraavana vuonna hän oli Maebashin sisäratojen MM-kisoissa 1999 1 500 metrillä seitsemäs ajalla 3.38,48 ja Belfastin maastojuoksun MM-kisoissa lyhyellä matkalla yhdestoista, voitti Arabimaiden kisoissa 5 000 metrin juoksun sekä sijoittui yhdenneksitoista Sevillan ulkoratojen MM-kisoissa 1 500 metrillä. Sydneyn olympialaisissa 2000 hän karsiutui 1 500 metrin alkuerissä. 2001 hän juoksi Lissabonin sisäratojen MM-kisoissa viidenneksi, Oostenden maastojuoksun MM-kisoissa lyhyellä matkalla yhdenneksitoista ja Edmontonin ulkoratojen MM-kisoissa myös yhdenneksitoista.


title: Adil Kaouch

text: Kaouch palasi arvokisoihin vuonna 2004, jolloin hän oli Brysselin maastojuoksun MM-kisoissa lyhyellä matkalla kymmenes. Ateenan olympialaisissa hän sijoittui 1 500 metrillä yhdeksänneksi ja kahdenneksitoista. Maastojuoksun MM-kisoissa 2005 hän oli lyhyellä matkalla yhdestoista. Samana vuonna Helsingin MM-kisoissa hän voitti MM-hopeaa 1 500 metrillä ajalla 3.38,00. 2006 hän avasi kautensa juoksemalla seitsemänneksi Moskovan sisäratojen MM-kisoissa 3 000 metrin juoksussa ajalla 7.48,01. Fukuokan maastojuoksun MM-kisoissa hän voitti pronssia MM-pronssia lyhyellä henkilökohtaisella matkalla sekä joukkuekilpailussa. Samana vuonna hän sijoittui toiseksi Afrikan-mestaruuskilpailuissa 1 500 metrillä sekä kahdenneksitoista .


title: Adil Kaouch

text: Kaouch antoi positiivisen doping-näytteen Rooman Kultaisen liigan kilpailun yhteydessä heinäkuussa 2007 ja hän sai kahden vuoden kilpailukiellon ajalle 8.8.2007–7.8.2009.


title: Lahden stadion

text: Lahden stadion (myös Hiihtostadion) on Lahdessa Salpausselällä sijaitseva yleisurheilu-, hiihto- ja jalkapallostadion, joka avattiin vuonna 1981. Stadionin kapasiteetti on 7 465 istumapaikkaa.


title: Lahden stadion

text: Stadionin katetussa pääkatsomossa on 4 750 ja kattamattomassa B-katsomossa 2 715 kuppi-istuinta. Stadionin historian aikana on siellä suoritettu neljä suurempaa parannusta.


title: Lahden stadion

text: Stadionin varusteisiin kuuluvat erilliset kuppi-istuimet, pääkatsomon lämmitys, valaistus ja kentän lämmitysjärjestelmä. Lahden stadionia on moitittu jalkapalloon huonosti soveltuvaksi muun muassa kaukana kentästä sijaitsevien katsomoiden vuoksi. Keskustan Kisapuisto ei kuitenkaan täytä Veikkausliigan vaatimuksia. FC Lahti siirtyi 2011 pelaamaan Lahden Kisapuistoon.


title: Lahden stadion

text: Salpausselän Kisat on urheilukeskuksen pitkäikäisin vuosittainen kansainvälinen tapahtuma. Ensimmäisen kerran se järjestettiin 1923. Sen jälkeen kisat olivat Pohjoismaisten talvilajine MM-kisat vuosina 1926, 1938, 1958, 1978, 1989 ja 2001. Vuonna 1991 stadionin alueella järjestettiin ampumahiihdon MM-kisat. Vuoden 1997 World Games-kisat järjestettiin Lahdessa, ja Lahden stadion oli keskeinen kilpailuareena.


title: Lahden stadion

text: Museovirasto on määritellyt Salpausselän hiihtostadionin yhdeksi Suomen valtakunnallisesti merkittävistä rakennetuista kulttuuriympäristöistä, ja harjulla seisovat hyppyrimäet ovat sen mukaan yhdessä Radiomäen mastojen kanssa yksi Lahden kaupungin tunnuskuvista. Samoin urheilukeskus on merkittävä kaupunkirakenteen rajaaja, ja sen sijainti pääkadun visuaalisena jatkona on ainutkertainen.


title: Lahden stadion

text: Lahden stadionin hyppyrimäkien ensimmäisen puisen hyppyrimäen jälkeen toiseen paikkaan rakennetun betonisen Lahden suurmäen alastulorinteen jatkella sijaitsee Lahden maauimala.


title: Lahden stadion

text: Stadionin jalkapallo-otteluiden yleisöennätys, 13 533 katsojaa, syntyi vuonna 1988. Kyseinen ottelu oli Lahden paikallisottelu FC Kuusysi – Lahden Reipas.


title: Lahden stadion

text: Seuraavan kerran lähelle näitä lukemia päästiin Veikkausliiga-kaudella 2004. Tuolloin FC Lahden avausottelussa TP-47:ää vastaan oli 12 850 katsojaa kerääntynyt paikalle todistamaan Jari Litmasen paluuta kotikaupunkiinsa.


title: Lahden stadion

text: Poikabändi New Kids on the Block esiintyi Lahden mäkihyppyreillä 11.5.1991 arviolta 25000 kuulijalle. Konsertti oli siihen asti suurin Suomessa järjestetty yksittäiskonsertti.


title: Martin Cole

text: Martin Samuel Cole on walesilainen näyttelijä ja rap-yhtye Best Shotin jäsen vuosina 1993–1995. Hän on vieraillut useissa brittiläisissä televisiosarjoissa kuten "McCready ja tytär" (2001), "Holby Cityn sairaala" (2002), "Kymppikerho" (2003), "Erikoisjoukkue" (2003) ja "Sairaalaelämää" (2005).


title: Sakari Puurunen

text: Väinö Sakari Puurunen (25. heinäkuuta 1921 Iisalmi – 5. elokuuta 2000 Helsinki) oli suomalainen teatteri- ja oopperaohjaaja. Hän toimi Suomen Kansallisoopperan pääohjaajana 1976–1985. Hänen tärkeimpänä työnään pidetään Lauri Kokkosen kirjoittamaa ja Joonas Kokkosen säveltämää oopperaa "Viimeiset kiusaukset". Hänen vaimonsa oli akateemikko Eeva-Kaarina Volanen.


title: Sakari Puurunen

text: Puurunen aloitti teatterialalla sodan jälkeen Ylioppilasteatterissa, vaikutti jonkin aikaa Tampereella ja palasi Helsinkiin. Hän toimi Helsingin kaupunginteatterin johtajana vuosina 1965–1970 ja vaikutti vahvasti sen perustamiseen ja Töölönlahden teatteritalon valmistumiseen toimiessaan kaupunginteatteria edeltäneen Helsingin Kansanteatteri-Työväenteatterin johtajana. Hänen merkittävimpiä ohjauksiaan "Viimeisten kiusausten" ohella olivat "Juha", "Anna-Liisa", "Sota ja rauha", "Riivaajat" ja vuonna 1989 ensi-iltansa Suomen Kansallisteatterissa saanut "Tie talvisotaan".


title: Sakari Puurunen

text: Puurusesta julkaistiin vuonna 1994 Maarit Huovisen kokoama muistelmateos "Jalkapuu".


title: Sakari Puurunen

text: Puurunen on haudattu Hietaniemen hautausmaan Taiteilijainmäelle samaan hautaan kuin puolisonsa Eeva-Kaarina Volanen.


Debianin vapaiden ohjelmistojen ohjeisto ("Debian Free Software Guidelines", DFSG) on Debian-projektin tekemä luettelo asioista, joiden avulla ohjelmiston katsotaan olevan vapaa ohjelmisto. Mikäli ohjelmiston lisenssi täyttää nämä kohdat, se voidaan lisätä Debian-jakeluun "main"- tai "contrib"-hakemistoihin; mikäli ei, se on epävapaa ja voidaan lisätä vain "non-free"-hakemistoon, joka ei virallisesti ole Debianin osa. DFSG on osa Debianin yhteisösopimusta (Social Contract). DFSG:n käytöstä ja soveltamisesta keskustellaan Debianin "debian-legal"-postituslistalla.


title: Debianin vapaiden ohjelmistojen ohjeisto

text: DFSG oli tärkeässä asemassa avoimen lähdekoodin määritelmää luotaessa.


text: Määritelmään kuuluvat seuraavat kohdat:"Debian-legal"-postituslistalla DFSG:n soveltamisesta käytetään useita erilaisia ajatuskokeita:Debian-projekti soveltaa ohjeistoa kaikkiin paketteihin ja niiden osiin, myös dokumentaatioon ja ohjelmien käyttämään dataan. Eräissä tapauksissa ohjelmia ei voida laittaa pääjakeluun sellaisenaan, koska osa siitä on epävapaan lisenssin alla. GNU Free Documentation License on esimerkiksi osoittautunut ongelmalliseksi, koska moni GFDL:n alainen dokumentti sisältää "muuttumattomia osia" (invariant section), jotka eivät täytä DFSG:n ehtoja. Täten osaa GNU-projektin dokumentaatiosta ja osaa Linux Documentation Projectin tuotoksista ei voida käyttää. Myös esimerkiksi MySQL:n dokumentaatiota ei Debianissa ole tästä syystä.


text: Lisäksi ongelmia tuottaa kysymys siitä, mikä itse asiassa katsotaan olevan "lähdekoodi" multimediateoksissa ja kuvissa.


title: Vaasan läänin eteläinen vaalipiiri

text: Vaasan läänin eteläinen vaalipiiri oli Suomen eduskuntavaalien vaalipiiri, joka käsitti Vaasan läänin eteläosan. Nurmo liitettiin siihen Vaasan läänin pohjoisesta vaalipiiristä vuonna 1952. Vuonna 1960 muodostettiin Keski-Suomen lääni, ja jäljelle jääneestä Vaasan läänistä muodostettiin yksi vaalipiiri.


title: Vaasan läänin eteläinen vaalipiiri

text: Vaalipiiriin kuuluneet kunnat olivat Bergö, Björköby, Ilmajoki, Isojoki, Jalasjärvi, Jurva, Karijoki, Kaskinen, Kauhajoki, Koivulahti, Korsnäs, Kristiinankaupunki, Kurikka, Laihia, Lapväärtti, Maalahti, Mustasaari, Nurmo (vuodesta 1952), Närpiö, Peräseinäjoki, Petolahti, Pirttikylä, Raippaluoto, Seinäjoki, Seinäjoen maalaiskunta (liitetty Seinäjoen kauppalaan 1959), Siipyy, Sulva, Teuva, Tiukka, Vaasa, Vähäkyrö ja Ylimarkku.


title: Vaasan läänin eteläinen vaalipiiri

text: Vaasan läänin eteläisestä vaalipiiristä valittiin vaaleissa 1907–1936 kaksitoista ja vaaleista 1939 alkaen kymmenen kansanedustajaa. Vaalipiirin suurin puolue oli jokaisissa vaaleissa RKP. Ruotsalaiset saivat monissa vaaleissa puolet vaalipiirin paikoista ja parhaimmillaan (1922) enemmänkin. Eduskunnan alkuvuosina RKP:n pahin haastaja oli Suomalainen puolue. Sotien jälkeen Maalaisliitto kilpaili paikoista tasaväkisesti RKP:n kanssa.


title: Vaasan läänin eteläinen vaalipiiri

text: Vasemmisto vei piirin paikoista parhaimmillaan kolme ja huonoimmillaan yhden. SDP jäi ilman edustajaa ainoastaan kerran; vaaleissa 1922, jolloin äärivasemmiston SSTP haastoi sen ja osoittautui vahvemmaksi. SSTP:n lakkauttamisen (1930) myötä SDP:n suosio kasvoi. Sotien jälkeen SKDL peittosi kannatuksessa sosiaalidemokraatit.


title: Vaasan läänin eteläinen vaalipiiri

text: Nuorsuomalainen puolue ja sen perilliset (edistyspuolue ja kansanpuolue) eivät koskaan saaneet vaalipiiristä kansanedustajia. Ensimmäisissä vaaleissa eduskuntaan tosin nousi Santeri Alkio, joka edusti Etelä-Pohjanmaan Nuorsuomalaista Maalaisliittoa. EPNM oli vaaliliitossa nuorsuomalaisten kanssa, ja Alkio aloitti nuorsuomalaisten eduskuntaryhmässä, mutta ryhmä suuntautui pian yhteistyöhön Maalaisliiton kanssa ja yhdistyi siihen jo ennen vuoden 1908 vaaleja.


title: Mary Jane Watson

text: Mary Jane Watson on kuvitteellinen hahmo Marvelin sarjakuvamaailmassa. Hän on Peter Parkerin (Hämähäkkimies) kiinnostuksen kohde ja hän on myös yksi sivuhenkilö Hämähäkkimies-seikkailuissa. Muutamien pienten esiintymisiensä jälkeen hänen ensimmäinen kokonainen esiintymisensä tapahtui "Amazing Spider-Man" #42-lehdessä ja hänet loivat Stan Lee ja John Romita.


title: Mary Jane Watson

text: Mary Jane Watson-Parkerin vanhemmat ovat Philip ja Madeline Watson, jotka tapasivat toisensa yliopistossa. Vaikka Madeline halusi muuttaa New Yorkiin jatkamaan näyttelijänuraansa, hän luopui unelmastaan ollakseen miehensä kanssa, joka ei voinut muuttaa työpaikkansa takia. Mary Janen sisko Gayle syntyi puolitoista vuotta pariskunnan häiden jälkeen ja itse Mary Jane neljän vuoden kuluttua. Philip oli alkoholisti ja Mary Janen vanhempien avioliitto ei ollut onnellinen.


title: Mary Jane Watson

text: Philip Watson jatkoi työ- ja asuinpaikkojensa vaihtelua. Saadakseen uusia ystäviä perheensä muuttaessa Mary Jane loi hauskuutta rakastavan persoonallisuuden jota hän muokkasi edelleen tulevina vuosina. Hyvä huumorintaju oli hänen keinonsa paeta perheessä alati kasvavaa jännitettä. Viimein Madeline jätti Philipin ottaen tyttärensä mukaansa asumaan vaihtelevien sukulaisten luona.


title: Mary Jane Watson

text: Mary Janen lempisukulainen perheen ulkopuolelta oli hänen tätinsä Anna Watson. Anna esitteli Mary Janen vanhalle ystävälleen ja naapurilleen May Parkerille, jonka sukulaispoika Peter oli vain vuoden vanhempi Mary Janea. Hän näki Peterin Annan talon ikkunasta kun oli vasta kolmetoistavuotias. Peter oli haravoimassa lehtiä, eikä nähnyt Mary Janea.


title: Mary Jane Watson

text: Peter oli lukiossa toista vuotta, kun hän koki onnettomuuden, josta hän sai voimansa. Sen jälkeen hän alkoi käyttää nimeä Hämähäkkimies.